Grupa „Hajde da…“, u partnerstvu sa NAPOR-om, a uz finansijsku podršku Ministarstva omladine i sporta Republike Srbije, realizuje projekat „Mladi u zemlji čuda“ i u okviru njega raspisuje poziv za učešće na treningu ,,Iza ogledala“.\nTrodnevni trening okupiće omladinske radnike/ce, trenere/ice, nastavnik/ce, osobe koje rade sa mladima, u cilju podsticanja korišćenja kompetenci, znanja, metoda i pristupa iz oblasti mentalnog zdravlja u radu sa mladima.\nO treningu ,,Iza ogledala“\nOvaj trening će biti prilika da omladinski radnici/e razmene izazove u oblasti mentalnog zdravlja sa kojima se susreću radeći sa mladima, kao i da dobiju dodatnu podršku u vidu informacija, novih metoda i tehnika i traženja zajedničkih ideja kako u buduće razrešiti neke emocionalne izazovne situacije u radu sa mladima. Biće osnaženi da prepoznaju znake narušavanja mentalnog zdravlja kod mladih, da pružaju bazične usluge podrške mentalnom zdravlju, kao i kojim stručnim službama, kada i kako da se obrate u izazovnim situacijama, za koje nisu obučeni.\nMetodologija koju će trenerski tim koristiti se bazira na principima interaktivne metodologije rada sa grupama i predstavlja kombinaciju iskustvenog učenja, studija slučaja, teorijskih inputa, te individualnog, rada u malim grupama i plenarnih diskusija.\nNakon treninga, učesnici/e će imati obavezu da izvedu jednu radionicu sa mladima (na temu mentalnog zdravlja), kao i da prisustvuju supervizijskim onlajn sastancima, u cilju podrške radu sa mladima.\nTrening će biti realizovan u periodu od 16.-18.07. 2022. godine, u Ekološkom centru Radulovački, u Sremskim Karlovcima.\nKako bi se prijavili na trening, potrebno je da do 03. jula obavezno popunite formular koji se nalazi na sledećem linku http://skr.rs/zM5p .\nNakon selekcije, izabranim učesnicima/cama će biti poslat mejl najkasnije do 07. jula. Svim izabranim učesnicima/cama biće pokriveni troškovi prevoza, ishrane i smeštaja. Tokom treninga, biće preduzete odgovarajuće mere za sprečavanje širenja zarazne bolesti COVID-19.\nUkoliko imate neko dodatno pitanje, kontaktirajte Suzanu Krstić iz Grupe „Hajde da…“ putem maila suzana@hajdeda.org.rs ili telefonom na 0641771167.


EFSE Akademija za preduzetništvo: Izabrana preduzeća koja će dobiti besplatno mentorstvo - CEPS\nNaslovna Aktivnosti EFSE Akademija za preduzetništvo: Izabrana preduzeća koja će dobiti besplatno mentorstvo\nEFSE Akademija za preduzetništvo: Izabrana preduzeća koja će dobiti besplatno mentorstvo\nCEPS pruža 12-mjesečnu podršku socijalnim preduzećima i preduzetnicima u okviru EFSE Akademije za preduzetništvo\nDanas je u MTEL Digitalnoj fabrici u organizaciji Centra za ekonomski prosperitet i slobodu (CEPS) održano takmičenje za besplatno mentorstvo socijalnih preduzeća i mladih preduzetnika.\nU okviru događaja koji je okupio preko 25 predstavnika državnih institucija, kompanija, nevladinih organizacija, socijalnih preduzeća i mladih preduzetnika, predstavljen je program „Mentorstvo socijalnih preduzeća“ koji CEPS realizuje u okviru EFSE Akademije za preduzetništvo – inicijative Evropskog fonda za Jugoistočnu Evropu (EFSE), kojim upravlja kompanija Finance in Motion iz Frankfurta, koja je jedan od svjetskih lidera u upravljanju impact investicijama.\nAdrijana Stevanović, šefica kancelarije Finance in Motion za Crnu Goru kazala je da EFSE Akademija za preduzetništvo u saradnji sa lokalnim partnerima pruža podršku startup-ovima u cijelom EFSE ciljnom regionu.\n„Akademija za preduzetništvo pruža preduzetnicima i njihovim novim biznisima usmjeravanje, resurse, mentorstvo i mogućnosti umrežavanja, što povećava šansu da dobiju finansijsku podršku i druga sredstva neophodna za pretvaranje dobrih ideja u uspješna preduzeća. Na ovaj način, Akademija za preduzetništvo i njeni partneri pomažu u stvaranju okruženja u kojem preduzetnici mogu uspjeti – podstičući duh EFSE-a kao “Fond za preduzetništvo”, kazala je Stevanović.\nPrema riječima Anta Jankovića, predsjednika CEPS-a, program nudi 12-mjesečnu mentorsku podršku u trajanju od 33 dana za svakog pojedinačno korisnika programa, uključujući analizu postojećeg poslovnog modela preduzeća, razvoj poslovnog modela u skladu sa potencijalom korisnika i uslovima na tržištu, tromjesečnu evaluaciju napretka, unaprijeđenje menadžerskih znanja i vještina i promociju i umrežavanje.\nTročlani žiri koji su činili Adrijana Stevanović (EFSE fond), Ivan Jovetić (Crnogorska mreža biznis anđela MEBAN) i Tarik Zaimović (Bild studio) izabrao je 5 preduzeća koja će od strane CEPS-a u narednih 12 mjeseci dobiti besplatnu mentorsku podršku. Na današnjem takmičenju učestvovala su Caritasova socijalna preduzeća, NVO Centar za ravnopravnost, integraciju i imigraciju, DOO THEM (organicmarket.me), Žvaka doo – Štamparija “Lapis”, Happy paws, Vanilla Candle Studio i Seljak.me.\nPrethodno je, u skladu sa pozivom koji je objavljen na našem sajtu, odabrano 5 socijalnih preduzeća koja se bave osnaživanjem žena (SOS Nikšić, kooperativa “Od naših ruku” – Centar za Romske Inicijative” iz Nikšića i kooperativa “Crveno zlato” – NVO Bona Fide iz Pljevalja) i dvije koje se bave osnaživanjem djece i mladih sa smetnjama u razvoju (“Naša ID kartica” – NVO Nova šansa u Novom iz Herceg Novog i Zračak Nade iz Pljevalja).\nPrethodni članakU okviru EFSE akademije podrška osnaživanju ženskog preduzetništva\nNaredni članakU okviru EFSE akademije podrška preduzetničkim inicijativama u poljoprivredi


NOVI PRESEK KORONE ZA CRNU GORU: Novozaraženih 432, preminule četiri sobe | Novosti.RS\nTo je porast novozaraženih u odnosu na prethodni dan, kada ih je bilo 403.\nOd jucerašnjeg preseka, Institutu su prijavljena četiri smrtna ishoda povezana sa kovid-19 i to kod pacijenata iz Pljevalja, Cetinja, Bara i Ulcinja, od kojih je najmlađi imao 60, a najstariji 88 godina, prenele su podgoričke "Vijesti".\nUkupan broj preminulih povezanih sa kovid-19 infekcijom od početka pandemije iznosi 725.\nJOŠ 436 INFICIRANIH I ŠEST UMRLIH PACIJENATA: U Crnoj Gori ponovo veliki broj zaraženih virusom korona\n08. 01. 2021. u 17:40\nRASTE BROJ UMRLIH I NOVOZARAŽENIH U CRNOJ GORI: Ovo je presek po opštinama\n07. 01. 2021. u 17:45\nDo 17.30 časova prijavljen je oporavak kod 461 pacijenata.\nUMRLO DEVET PACIJENATA, JOŠ 373 ZARAŽENIH: Epidemija virusa korona u Crnoj Gori\nLABORATORIJE Instituta za javno zdravlje, druge javne i privatne laboratorije koje se bave dijagnostikom infekcije novog koronavirusa su tokom jučerašnjeg dana (nedelja, 14. februar 2021.) završile analizu i Institutu dostavile rezultate za 1.277 uzorka na novi koronavirus. Ukupno su dijagnostikovana 373 novopozitivna 1 slučaja infekcije sa SARS-CoV-2”, saopšteno je iz IJZ.\nBIĆE DONETE NOVE MERE: Nestabilna epidemiološka situacija u Kotoru, 349 osoba zaraženo koronom\n15. 02. 2021. u 09:21\n35 VUČIĆ SAOPŠTIO: Svim nezaposlenim Srbima na Kosovu i Metohiji po 200 evra


10203 - DB košnica 10, specijal 3 - Pčelar doo Vršac\nPočetnaOnline prodavnicaKošnice10203 – DB košnica 10, specijal 3\n10203 – DB košnica 10, specijal 3\nDadan-BIatova pripada grupi nastavljača koju čine plodište i dva polumedišta. Prednost ove košnice su visoki plodišni ramovi, zahvaljujući kojima pčelinje društvo ima uslove prezimljavanja, slične onima koje ima u prirodnom staništu. Prostrano plodište omogućava dovoljno prostora matici za poleganje jaja, dok u plitkim polumedišnim telima med brže sazreva, pa su pogodniji za proizvodnju meda u saću. DB košnice se koriste za najsavremeniji način pčelarenja, odnosno za postizanje visoke proizvodnje i produktivnosti rada. Rad sa ovim košnicama je vrlo jednostavan, pristup svakom delu košnice lak, a osim toga nisu skuplje od drugih tipova košnica. DB košnica se proizvodi varijanti sa 12 ramova ili sa 10 ramova.\nŠifra proizvoda: 10203 Kategorija: Košnice Oznake: dadant-blat, db kosnica\nNaziv artikla: DB kosnica sa 10 ramova, specijal 3 (antivarozna podnjaca, 1 plodiste i 2 polumedista sa ramovima, Milerov zbeg i krov)\n15020 – Oplodnjak 3+3+3 rama DB\n10301 – DB košnica 12, specijal 1


Objavljeno: 14:58, 2. Decembra 2014.\nBEOGRAD, Odgađanje ili obustavljanje izgradnje gasovoda “Južni tok” nije dobro za Srbiju, koja je imala velika očekivanja i ekonomsku korist od tog projekta, izjavio je danas stručnjak za energetiku u Privrednoj komori Srbije /PKS/ Ljubinko Savić.\nSavić je naglasio da nije potpuno jasno da li je riječ o odgađanju ili potpunom obustavljanju projekta i da treba sačekati nekoliko dana i dodatna pojašnjenja iz “Gasproma”, prenose beogradski mediji.\n“Obustavljanje ‘Južnog toka’ nema ekonomsku logiku i lično očekujem, kako se bude smirivala situacija i stabilizovali odnosi između EU i Rusije, da će ‘Južni tok’ ponovo biti vraćen”, rekao je Savić i dodao da je očito da se politički sukob zapadnih zemalja i Rusije u vezi sa statusom Ukrajine negativno reflektuje na ekonomske projekte.\n“Višestruke bi bile koristi od tog projekta, ne samo u fazi izgradnje nego i kasnije u fazi eksploatacije tog gasovoda, jer je Srbiji od tranzita gasa preko naše teritorije trebalo da pripadne skoro 300 miliona evra godišnje”, naglasio je Savić.\nKada je riječ o energetskoj bezbjednosti, Savić je naglasio da je “Južni tok” donosio sigurnost, ne samo Srbiji, već i cijelom balkanskom regionu.\nOn je podsjetio da je i ranije postojala ideja da gasovod “Plavi potok”, koji je već postavljen po dnu Crnog Mora, ide prema Turskoj i da se iskoristi taj koridor i pojača sa još jednom ili dvije cijevi, koje će kasnije ići i prema Grčkoj i dalje prema Italiji.\n“Nije to nova ideja, to je ideja koja je postojala i samo je u ovom trenutku dobro došla kao zamjena `Južnom toku`”, zaključio je Savić.


Nedeljni pregled aktivnosti apatinskih komunalnih preduzeća - www.025.rs\nwww.025.rs / APATIN / Nedeljni pregled aktivnosti apatinskih komunalnih preduzeća\nRadna nedelja započela je redovnim radovima održavanja zelenila, orezivano je drveće na više lokacija, a odvežen je i kabasti otpad.\nPored uobičajenih radova uređenja staza i čišćenja ivičnjaka, zaposleni u RJ „Zelenilo“, sakupili su lišće u ulici Srpskih Vladara, a naredni radni dan, iskorišćen je za uređenje zelenih površina. Posađeno je cveće na lokaciji Hram “Sabor Svetih Apostola”, na prostoru ispred jaslica, kao i u centru grada.\nKrajem nedelje radilo se na održavanju horizontalne saobraćajne signalizacije.\nTags: apatinska komunalna preduzeća, nedeljni pregled aktivnosti


NA FELIKS ROMULIJANI REKORDAN BROJ POSETILACA U POSLEDNJIH 16 GODINA\nFeliks Romulijanu je prošle godine posetilo oko 30 hiljada posetilaca. U ovoj godini lokalitet je obišlo preko dve i po hiljade posetilaca više u odnosu na isti period prethodne godine.\nProtekli vikend je bio apsolutni rekord u poslednjih 16 godina. Carsku palatu je u dva dana obišlo 663 posetilaca, od toga 537 domaćih i 126 stranih.\nOd početka ovog meseca do sad preko 1200 ljudi razgledalo je ostatke kasnoantičkog arheološkog lokaliteta, a u prethodna dva meseca ukupno oko pet hiljada domaćih i stranih turista.\n„Razlog odlične posećenosti prethodnog vikenda je svakako bila Gitarijada. Ovo je ipak prilog mojoj tezi da je, kada imate interesantna kulturna događanja, svima bolje, da je to inače način i modus kako se ostvariti i organizovati. Kulturni turizam može da poboljša i svoj imidž i stanje, da bude kreiran na način koji će biti pristupačniji i onima koji i nisu mnogo zainteresovani za kulturni turizam, ali će zbog neke manifestacije posetiti neko kulturno dobro“, kaže Bora Dimitrijević, direktor zaječarskog Narodnog muzeja.\nImajući u vidu dosadašnju posećenost u ovoj godini se očekuje više od 33 hiljade posetilaca.\n„I projekat Hera i ono što je urađeno sa projektom Hera je u značajanoj meri doprinelo da se broj posetilaca poveća. To je još jedna tvrdnja da se ne može uvek spavati na lovorikama, nego se uvek morate truditi da iznađete nešto novo i atraktivnije kako biste privukli posetioce“, dodaje Dimitrijević.\nOn je najavio i novi projekat sa kojim će se u narednom periodu, tačnije u narednih mesec dana, konkurisati kod Ministarstva za trgovinu, turizam i telekomunikacije. Nosilac tog projekta, pored saradnika iz Beograda, bi trebao da bude lokalni LER.\nInače, kapije Romulijane od 2008. godine nikada nisu zatvorene. One su otvorene za posetioce svakog dana od 8 do 20 sati, praznicima, pa čak i 1. januara. Cena ulaznice je 400 dinara za obilazak Romulijane i Narodnog muzeja „Zaječar“, ili 300 dinara za samo za jedan objekat.\nKraj meseca na palati obeležiće se i peti po redu Antika fest, koji se održava 27. avgusta.\nfelix romuliana posetioci\nŠarčević: Pretpostavljamo da će prepisivanje biti...\nČlanica Saveta REM-a Judita Popović: Zabranjen spot...\nKod još 18 ljudi potvrđen kovid19, jedna osoba...


Nebojša Stefanović uručio je danas u Vranju ključeve za 39 stanova pripadnicima snaga bezbednosti - Beograd24\nAutor Redakcija Beograd24\t Objavljeno Mar 14, 2020\nPotpredsednik Vlade Republike Srbije i ministar unutrašnjih poslova dr Nebojša Stefanović uručio je danas u Vranju ključeve za 39 stanova pripadnicima snaga bezbednosti i tom prilikom poručio da je država ovim sistematskim rešavanjem stambenog pitanja započela proces gradnje budućnosti za ljude u našoj zemlji. „\nUpravo izgradnja stanova za pripadnike snaga bezbednosti, koju je pokrenuo predsednik Vučić, pokazuje kako se brine o ljudima, o svakom čoveku u ovoj zemlji, jer nisu samo pripadnici snaga bezbednosti ti koji će imati priliku da kupe ove stanove, proširićemo projekat i na druge kategorije. Upravo to pokazuje da se danas više brine o ljudima, da imaju kvalitetniji život i da naša deca imaju budućnost u Srbiji“, poručio je Stefanović.\nOn je istakao da je današnjim useljenjem pripadnika snaga bezbednosti ispunjeno obećanje, koje je predsednik Srbije Aleksandar Vučić dao, kada je postavljen kamen-temeljac za gradnju stanova u Vranju. „Pripadnici policije, vojske i BIA su na prvoj linije odbrane naše zemlje i svako ko je dan proveo u ovim sistemima zna koliko je njihov posao težak, koliko odricanja podrazumeva i koliko su njihove porodice zabrinute kada su oni na zadacima.\nOvo je samo jedna od stvari koju činimo da makar ne morate da brinete za ovaj važan deo svoje egzistencije i da vam kao država pokažemo poštovanje za sve što radite za Srbiju“, rekao je Stefanović obraćajući se pripadnicima snaga bezbednosti, koji stanove u okviru projekta državne stanogradnje imaju priliku da kupe po znatno povoljnijim cenama od tržišnih. Ministar odbrane Aleksandar Vulin istakao je da je od vremena Tita, Aleksandar Vučić prvi čovek koji vodi Srbiju, a koji je pokrenuo plansko i sistematski organizovano zbrinjavanje svih pripadnika službi bezbednosti. „\nČekali smo decenijama da dođe čovek koji će biti u stanju da organizuje čitavu državu i da kaže da pripadnici službi bezbednosti imaju razloga da budu čuvani, poštovani i da imaju povoljnije mogućnosti da reše i ovaj veoma važan životni problem“, istakao je Vulin. Posle decenija čekanja, naglasio je ministar Vulin, dočekali smo da se o pripadnicima snaga bezbednosti vodi računa na poseban način, da se kaže koliko su izuzetni, da se kaže koliko su važni i da se kaže koliko ova država misli i brine o njima. Gradonačelnik Vranja Slobodan Milenković je istakao da je oko izgrađenih zgrada za pripadnike snaga bezbednosti planirana i gradnja infrastrukturnih objekata, kao i objekata uslužnih delatnosti, što će značajno doprineti kvalitetu života stanara tog dela Vranja.\nDr Nebojša StefanovićMupstanovivranje


Prvi potpredsjednik Vlade Azerebejdžana Yaqub Eyyubov tokom svoje zvanične posjete našoj zemlji sastao se sa menadžmentom ASA i Prevent grupacije. Potpredsjednika Vlade su u Upravnoj zgradi ASA Preventa dočekali predsjednik Uprave Preventa BH Almir Jazvin, generalni direktor i predsjednik Uprave ASA Holdinga Peter Kroyer, te direktor finansija ASA Holdinga Damir Ferović.\nNa sastanku potpredsjedniku Eyyubov i njegovoj delegaciji predstavljena je ASA i Prevent grupacija, vodeći privatni poslovni sistem u državi, sa preko 6.000 uposlenika. Menadžment ovog sistema naglasio je kako se ASA i Prevent nalazi u top 20 kompanija Adria regije, te je najveći izvoznik u BiH, lider u prodaji novih automobila, najveći dobavljač automobilskih presvlaka za Istočnu Europu, ali i lokalni lider u finansijskom sektoru.\nASA i Prevent čine most koji stranim investitorima olakšava ulazak u Bosnu i Hercegovinu. U proteklom periodu ova grupacija je realizovala nekoliko uspješnih investicija sa ino-partnerima.\nU sklopu posjete Azerbejdžanska delegacija je obišla i ASA art galeriju u kojoj je trenutno postavljena izložba posvećena sufijskoj tradiciji u Bosni i Hercegovini.


Naučni kombi u Prijepolju (VIDEO)\nNaslovnica NAJNOVIJE Obrazovanje Naučni kombi u Prijepolju (VIDEO)\nNaučnici sa Instituta za molekularnu genetiku i genetičko inženjerstvo i Fakulteta za fizičku hemiju od maja do septembra posećuju škole u unutrašnjosti i omogućuju učenicima da sami izvedu neke od naučnih eksperimenata. Aktivnost je nazvana „Naučni kombi“, i u isto vreme promoviše „Noć istraživača“ koja se ove godine u Srbiji održava deseti put.\nOvaj put, priliku da eksperimentišu imali su učenici i učenice četvrtog razreda, a među naučnicima – vodičima, koji su izvodili eksperimente sa prijepoljskim osnovcima, bilo je čak troje doktora nauka, od kojih dr Aleksandra Divac Rankov vuče korene iz Prijepolja, a dr Jadranka Milikić je rođena u Prijepolju, gde je završila Osnovnu školu „Sveti Sava“.\nNaučnice kažu da je ovo jedan od najboljih načina da se dobije dečija pažnja i kod dece rodi interesovanje za bavljenje naukom.\nNoć istraživača se održava svake godine poslednjeg petka u septembru uz podršku Evropske komisije, u okviru Marija Sklodovski-Kiri akcije, koja predstavlja program Evropske unije za jačanje evropske istraživačke karijere. Ove godine se održava 27. septembra u 16 gradova u Srbiji i planirano je da okupi nekoliko stotina naučnika i više desetina hiljada posetilaca.


De Heus jača svoju tržišnu poziciju u Srbiji kupovinom još jedne fabrike hrane za životinje - De Heus\nPočetna / Aktuelno / Novosti / De Heus jača svoju tržišnu poziciju u Srbiji kupovinom još jedne fabrike hrane za životinje\n10-07-2018 - Dana 4. jula ove godine, Royal De Heus je potpisao ugovor o kupovini fabrike hrane za životinje Komponenta. Kupovinom ove fabrike u Ćupriji De Heus će svoju vodeću poziciju sada jačati sa dve proizvodne lokacije u Srbiji. Potražnja za visoko kvalitetnom hranom za preživare, živinu i svinje u Srbiji ubrzano raste. De Heus će kupovinom nove fabrike omogućiti brz odgovor ovom zahtevu tržišta u bliskoj budućnosti.\nDe Heus Srbija uspešno prošao proces sertifikacije HALAL standarda\nKoudijs počinje izgradnju fabrike potpunih smeša u Gani\nNezaustavljiv apetit tržišta Srbije za kvalitetnom hranom za životinje, nakon samo šest meseci od proširenja proizvodnih kapaciteta od čak 50% proizvodnog pogona u Šapcu, uslovio je kupovinu još jedne fabrike. Nakon višemesečnih pregovora, potpisan je sporazum o kupovini fabrike za proizvodnju stočne hrane Komponenta iz Ćuprije.


Sajam sporta na najbolji način promoviše rezultate kragujevačkih sportista – Veliki Park\nPosle višegodišnje pauze, na kalendar sajamskih manifestacija u našem gradu, vraćen je Sajam sporta koji je danas otvoren na Šumadija sajmu. Sajam sporta okupio je sportske klubove, uspešne sportiste i na najbolji način promovisao odlične rezultate koje su kragujevački sportisti postigli tokom prišle godine. Sajam je otvorio gradonačelnik Nikola Dašić, a svečanosti povodom otvaranja prisustvovali su i predsednik Skupštine grada, Miroslav Petrašinović, Predrag Stevović, član Gradskog veća za sport, Dušan Aleksić, član Gradskog veća za obrazovanje, Dragan Ristić, paraolimpijac kluba „Čika Mata“ i vaterpolisti kragujevačkog „Radničkog“.\nKragujevački sport ostavlja ozbiljan pečat u srpskom sportu i pravi odlične rezultate, a ova manifestacija upravo treba da okupi sve te ljude koji treniraju ili rade u sportu, da ih zbliži, promoviše na pravi način i promoviše vrednosti zdravog života – kazao je gradonačelnik Dašić.\nKragujevac je danas bogatiji za još jednu sajamsku manifestaciju koja ga na najbolji mogući način promoviše, kazao je direktor Šumadija sajma, Aleksandar Lazović. Otpočinjemo kalendar sajamskih manifestacija sa jednim šampionskim sajmom kroz promociju naših sportskih klubova. Imamo šta da promovišemo, imamo čime da se ponosimo i šteta bi bilo da se to ne okupi na jednom mestu i ne ovekoveči kroz jednu ovakvu manifestaciju kao što je Sajam sporta – zaključio je Lazović.\nOsim rezultata klubova i sportista, od izuzetnog značaja su i infrastrukturni projekti, od izgradnje novih i rekonstrukcije postojećih igrališta i otvorenih sportskih terena u svim delovima grada, do velikih projekata poput nedavno otvorenog Atletskog centra i izgradnje fudbalskog stadiona Čika Dača, koja nas očekuje.\nU narednom periodu očekuju nas velika ulaganja u sportsku infrastrukturu. Očekuju nas i mnogo veća ulaganja u rad sa decom. Zajedno sa Olimpijskim komitetom Srbije ponudićemo besplatne treninge za osam sportova za decu. U pitanju je muška odbojka, ženska košarka, muški rukomet i pet borilačkih sportova. Na ovaj način nudimo mogućnost tim spotovima koji su imali problema sa regrutnom bazom, da ih promovišemo i omasovimo. Kada je reč o sportskoj infrastrukturi, u planu su mnogo veći i ambiciozniji projekti. Atletska staza je jedan od njih. Radimo ubrzano na nalaženju odgovarajuće lokacije. Svakako je reč o projektu od nacionalnog interesa zbog čega ćemo imati i pomoć države u njegovoj realizaciji – kazao je Predrag Stevović, član Gradskog veća za sport.\nU toku je proces pripreme javne nabavke za Skejt park u Velikom parku, projektovanje nove sale za borilačke sportove u Velikom parku, priprema projekta novog poligona za pse i projekta uređenja Šumaričkog jezera..


VOJSKA SRBIJE – “STANISLAV BINIČKI”: Izložba “120 godina sa Vama” – Balkanekspresrb.rs\nMedija centar „Odbrana”, Umetnički ansambl Ministarstva odbrane „Stanislav Binički” i Narodni muzej Kruševac organizuju izložbu „120 godina sa Vama”, koja će biti otvorena u ponedeljak 23. septembra u 13.00 časova u Maloj galeriji Doma Vojske Srbije.\nPublika će biti u prilici da do 19. oktobra, do kada je izložba i otvorena, vidi deo Legata porodice Binički, koji se čuva u Narodnom muzeju u Kruševcu, kao i deo postavke posvećen radu i stvaralaštvu Umetničkog ansambla.\nProslavljeni kompozitor, nastavnik i utemeljivač vojne muzike Stanislav Binički osnovao je 26. septembra 1899. godine Beogradski vojni orkestar, čiju tradiciju čuva Umetnički ansambl MO „Stanislav Binički”.\nStanislav Binički smatra se utemeljivačem vojne muzike. Ostavio je brojna dela klasične muzike koja za motiv imaju teme i melos sa naših prostora. Tvorac je i prve srpske opere „Na uranku”, ali Srbima je ostao posebno važan „Marš na Drinu”. Reprint ove kompozicije biće, pored arhivskog materijala i fotografija, predstavljen na postavci(Foto MO).♦


DVA ODLIČJA SA BLEDA - Veslački klub Smederevo\nsreda, 12 jun 2019 22:27\nDVA ODLIČJA SA BLEDA\nMinulog vikenda na Bledskom jezeru je održana 63. Internacionalna regata na kojoj je nastupilo 443 veslača iz 18 zemalja i 63 kluba. Na ovoj velikoj smotri veslanja nastupio je i VK Smederevo sa osam posada.\nU izuzetno jakoj konkurenciji mladi veslači Smedereva su još jednom potvrdili da je pred njima svetla budućnost. Od osam posada četiri se plasiralo se finale, a dve posade su se popele na pobedničko postolje.\nKadetski četverac skul u sastavu Vuk Marković, Andrija Jevtić, Nikola Soldatović i Miroslav Jovanović trijumfovao je u ovoj disciplini, a druga smederevska posada u sastavu Petar Samardžija Dušan Popović, Veljko Vukašinović i Todor Marković zastala je na korak od medalje.\nOdličan rezultat zabeležili su u kadetskom dubl skulu Andrija Jevtić i Nikola Soldatović osvajanjem srebrne medalje. Oni su sa pobedničkim čamcem iz VK Partizan zaostali nešto manje od četiri sekunde.\nU istoj disciplini Veljko Vukašinović i Todor Marković zauzeli su odlično peto mesto.\nOsim veslača Slovenije i Srbije, na Bledskom jezeru nadmetali su se veslači iz Austrije, Bigarske, Hrvatske, Kipra, Češke, Francuske , Gruzije, Nemačke, Gvatemale, Mađarske, Meksika, Slovačke, Španije, Švajcarske, Turske i USA. Mlađe kategorije VK Smederevo naredne nedelje na Tisi kod Čuruga očekuje drugo kolo Omladinske lige na kome će nastupiti kadeti i pioniri.\nViše iz ove kategorije « SPREMNI ZA BLED SMEDEREVSKIM VESLAČIMA OSAM MEDALJA NA DRUGOJ REGATI OMLADINSKE LIGE NA TISI KOD ČURUGA »


Vesti online / Sport / Košarka / Dženkins: Nedostajaće Nelson, ali takav je posao\nDemarkus Nelson i Čarls Dženkins\n"Nedostajaće mi Nelson, ali takav je posao. On je neko koga nisam poznavao kada sam došao u Srbiju, ali sada se čujemo svaki dan, baš smo bliski. Postali smo veliki prijatelji, on sada nosi zeleni dres, a ja crveno-beli", rekao je Dženkins novinarima na Zlatiboru.\nPored Dženkinsa, od američkih košarkaša će u Zvezdi naredne sezone igrati plejmejker Markus Vilijams, koji je do sada nastupao za rusku Lokomotivu Kuban iz Krasnodara.\n"Pomoći ću mu ako bude bilo potrebno, ali on ima mnogo evropskog iskustva i mislim da neće imati problema. Za sada mu nije bila potrebna pomoć, ali tu sam ako zatreba", rekao je Dženkins.\nOn je dodao da ne zna mnogo o novom centru crveno-belih Majku Cirbesu, ali da dobro poznaje Nemanju Dangubića.\n"Ne znam mnogo o Cirbesu, a Dangubića dobro poznajem, znam sve o njemu, mnogo puta smo igrali prošle sezone, kao i Vilijamsa, protiv koga sam igrao dva puta", naglasio je američki bek.\nDženkins je istakao da će od velike pomoći ekipi biti mlađi igrači, za koje je rekao da su mnogo napredovali u odnosu na prošlu sezonu.\n"Kada se na pojačanja dodaju i mladi igrači koji su bili tu prošle sezone, biće to veoma dobar tim. Oni će biti znatno bolji nego do sada, gledao sam ih i na Evropskom prvenstvu za mlade, baš su bili dobri", istakao je Dženkins.\nOn je jedan od igrača koji se među poslednjima pridružio ekipi na Zlatiboru i, kako je rekao, nije umoran od putovanja i promene vremenske zone.\n"Nisam umoran, znam kako da se pripremim, sada se lako navikavam na promenu vremenske zone. Guram najjače što mogu kako bih bio što spremniji za početak sezone", rekao je Dženkins.\nKošarkaši Zvezde će na Zlatiboru boraviti do petka, kada će se vratiti u Beograd.\nKOŠARKA Dženkins stigao, uskoro Vilijams\nKOŠARKA Miško otkrio: Bobi odlazi iz Zvezde, Cirbes želi da ostane, a Nedović (ne)izvestan\nKOŠARKA Radonjić: Lepo radimo, ništa još od pojačanja!\nKOŠARKA Dženkins: Želimo da se navijačima odužimo pobedom


Gradsko vece Архиве - Dnevnik Juga\nPočetna / Tag arhiva: Gradsko vece\nTag arhiva: Gradsko vece\nSrdjan Stamenkovic 5 дана DRUŠTVO, Leskovac 0\nGradsko veće Leskovca o uređenju Tulovske reke i izgradnji spomenika – „Česme palim borcima u ratu od 1991. do 1999.“\nGradsko veće Leskovca održalo je danas 96. sednicu sa dve tačke dnevnog reda. Gradski većnici odobrili su zaključenja Sporazuma o zajedničkoj realizaciji izgradnje rasteretnog kanala na ušću Tulovske reke u Južnu Moravu. Ovu investiciju zajednićki će realizovati Grad Leskovac i Javno vodoprivredno preduzeće „Srbijavode“ koje će investirati 20 miliona dinara. …\nSkupština Grada o taksama, investicijama, radu javnih preduzeća i ustanova 26. decembra\nSrdjan Stamenkovic 18/12/2018\tLeskovac, POLITIKA 0\nSednica Skupštine grada Leskovca, 27. po redu, biće održana 26. decembra. Zahtev za održavanje sednice gradskog parlamenta uputilo je Gradsko veće sa današnje, 87. sedmice. Gradsko veće je usvojilo i uputilo odbornicima na razmatranje predloga odluka o administrativnim taksama i program investicija u 2019. godini. Pred odbornicima će se naći …\nGradsko veće izabralo komisiju za izbor projekata iz oblasti zaštite životne sredine\nDanas je u Leskovcu održana 74. sednica Gradskog veća. U radu sednice nije učestvovao gradonačelnik Leskovca dr Goran Cvetanović koji je, kao je saopšteno, službeno odsutan i nalazi se u Parizu gde će večeras otvoriti izložbu Narodnog muzeja u Kulturno centru Srbije u glavnom gradu Francuske. Za predsednicu Komisije za …


Izjava o neaktivnosti - Računovodstvo AKTIVA sistem\nPravno lice koje nije imalo poslovnih događaja, niti u poslovnim knjigama ima podatke o imovini i obavezama, dužno je da do kraja februara naredne godine dostavi Agenciji za privredne registre izjavu o neaktivnosti koja se odnosi na izveštajnu godinu.\nIzjava o neaktivnosti koja je potpisana kvalifikovanim elektronskim potpisom isključivo zakonskog zastupnika, dostavlja se u elektronskom obliku Agenciji primenom posebnog informacionog sistema Agencije, odabirom odgovarajućeg zahteva, na način koji je opisan u korisničkom uputstvu za dostavljanje izjave o neaktivnosti.\nUz izjavu o neaktivnosti se ne dostavlja dodatna dokumentacija iz člana 34. Zakona o računovodstvu.\nIzjava o neaktivnosti mora biti potpisana kvalifikovanim elektronskim potpisom zakonskog zastupnika.\nAgencija je obveznicima omogućila da korišćenjem odgovarajuće aplikacije izvrše potpisivanje dokumentacije pre njenog učitavanja u posebni informacioni sistem Agencije.\nDostavljanjem ove izjave smatra se da je pravno lice ispunilo obavezu dostavljanja izveštaja za statističke potrebe i redovnog godišnjeg finansijskog izveštaja za izveštajnu godinu.\nZa javno objavljivanje izjave potrebno je platiti naknadu u iznosu od 300,00 dinara za objavu u roku. U slučaju da se izjava podnosi sa kašnjenjem plaća se redovna naknada uvećana po osnovu neblagovremenog dostavljanja (ukupno 3.300,00 dinara). Po isteku Zakonom propisanog roka, obveznici mogu Agenciji dostaviti izjavu o neaktivnosti za izveštajnu godinu, najkasnije do kraja naredne godine.\nInstrukcije za plaćanje naknade, kao i praćenje statusa naknade, obvezniku će biti obezbeđene u posebnom informacionom sistemu Agencije i prikazane na linku “Status naplate/Instrukcija za plaćanje”.\nPravno lice za koje je zakonski zastupnik dostavio izjavu o neaktivnosti za izveštajnu godinu, razvrstava se kao mikro pravno lice i ta veličina se primenjuje za narednu godinu.\nU slučaju da obveznik dostavi neispravnu izjavu o neaktivnosti, obaveštenje o utvrđenim nedostacima se istog dana objavljuje na internet stranici Agencije u okviru Registra, a informacija o tome se dostavlja obvezniku na elektronsku adresu upisanu u korisničkom profilu lica koje je otvorilo nalog u Posebnom informacionom sistemu Agencije, kao i na elektronsku adresu zakonskog zastupnika navedenu u zahtevu izjave o neaktivnosti. Po obaveštenju o utvrđenim nedostacima obveznik mora da postupi u roku od 30 dana od dana objavljivanja obaveštenja na internet stranici Agencije. Ako obveznik ne otkloni nedostatke, izjava o neaktivnosti neće biti upisana u Registar.\nUkoliko se izjava o neaktivnosti javno objavi kao neispravna ili se pravno lice nađe na Spisku obveznika koji nisu uplatili naknadu za obradu i javno objavljivanje finansijskog izveštaja i propisane dokumentacije, obveznik ima mogućnost da najkasnije do kraja naredne godine dostavi potpuno novu izjavu o neaktivnosti.


Majstorović: Evropska komisija posvetila pažnju fenomenu zarobljene države u Srbiji – NovostiDana.rs\nPredsednik upravnog odbora Centra za evropske politike (CEP) i član Savetodavne grupe Balkan u Evropi (BiEPAG) Srdjan Majstorović je izjavio da je Evropska komisija posvetila pažnju političkom uticaju na državne institucije i fenomenu „zarobljene države“ u Srbiji.\nMajstorović je kazao da je Komisija notirala uticaj partija na izbore, rad parlamenta i na zapošljavanje u državnoj upravi, kao i na medije, uticaj na status nezavisnih institucija, odnosno na sve elemente koji čine fenomen „zarobljene države“.\nPo njegovim rečima, države članice EU moraju više da rade na suzbijanju populizma i na poštovanju osnivačkih vrednosti na kojima je zasnovana i da nastavi da promoviše politiku „otvorenih vrata“ za sve kandidate koji ispune zahtevane kriterijume za pristupanje.\n„Evidentno (je) da i u EU i na Zapadnom Balkanu nije postojala kritična masa, niti dovoljan apetit da se svom snagom pristupi realizaciji projekta ‘Zapadni Balkan 2025’. Ponuda Evropske komisije danas deluje mnogo manje izvesna i to će definitivno uticati na opredeljenje političkih lidera u Srbiji i regionu da se nedvosmisleno opredele za promene“, kazao je Majstorović.\nOn je dodao da EU mora da uključi region Zapadnog Balkana u planove svog budućeg razvoja, tako što će da pokaže da je „ideja Evrope i dalje živa“, ali i da će kvalitet budućeg članstva u Evropskoj uniji zavisiti od promena unutar EU.\n„Ukoliko se u EU stvori kritična masa desno populističkih orijentisanih režima, oni neće biti zainteresovani za kvalitet demokratije i demokratskih prava u državama kandidatima, već će njihovo članstvo posmatrati iz neke drugačije vizure. Da li će to biti vizura Evrope kao ‘hrišćanskog kluba’, kao ‘Tvrdjave Evrope’, kao Evrope koja je zatvorena za migraciju, to ostaje da se vidi“, rekao je Majstorović.


Rast prihoda i restrukturiranje poslovanja prioritet finansijskih direktora u Srbiji | Biznis i Finansije\n/ Vesti / Rast prihoda i restrukturiranje poslovanja prioritet finansijskih direktora u Srbiji\nVećina finansijskih direktora iz Srbije je optimistična, ukupno 58%, kada je reč o finansijskoj perspektivi preduzeća u kojima rade, a njih 27% smatra da će situacija ostati nepromenjena, pokazuje poslednje Istraživanje stavova finansijskih direktora u centralnoj Evropi koje je sprovela revizorsko-konsultantska kuća Deloitte.\nOd anketiranih preduzeća u Srbiji, 67% ocenjuje opšti stepen eksterne finansijske i ekonomske neizvesnosti s kojom se njihovo preduzeće suočava kao normalan ili niži, ali 70% anketiranih finansijskih direktora iz Srbije smatra da ovo nije dobar trenutak za preuzimanje većih rizika po bilanse preduzeća. Takođe, najveći broj ispitanika smatra da se trošak kapitala (61%) neće menjati kao i da će stope poreza na dobit (91%) i PDV-a (100%) ostati iste. Istraživanje je pokazalo i da 55% ispitanika očekuje smanjenje stope nezaposlenosti u narednom periodu, a isto toliko je i izrazilo bojazan odnosno očekuje povećanje troškova radne snage.\nIspitanici iz centralne Evrope istakli su manjak kvalifikovane radne snage (53%) kao jedan od glavnih rizika s kojima se suočavaju. Njihove kolege iz Srbije su nedostatak radne snage stavili tek na sedmo mesto, a istakli su kao glavne faktore koji predstavljaju značajan rizik za poslovanje preduzeća pritisak tržišta za smanjenje cena, insolventnost i povećanje troškova poslovanja, uprkos pozitivnim privrednim izgledima.\nKao ključne zadatke u narednom periodu ističu rast prihoda kroz organski rast, restrukturiranje, smanjenje direktnih troškova, kao i ulaganje u istraživanje i razvoj.\nVećina anketiranih finansijskih direktora (61%) planira da poveća nivo zaduženosti kako bi mogli da prošire svoje poslovanje na druga tržišta i uvedu nove proizvode i usluge, dok 9% ispitanika planira da smanji svoje stanje zaduženosti.\nOptimizam se vidi i kod 54% ispitanika koji smatraju da će se sposobnost preduzeća da servisiraju svoj dug poboljšati u naredne tri godine, 33% smatra da se ništa neće promeniti u tom smislu u narednom periodu, a 12% veruje da će ta sposobnost opasti.\nNovina u ovogodišnjem istraživanju je ispitivanje u kojoj meri savremene informacione tehnologije utiču na funkciju finansija. Više od 60% finansijskih direktora navodi kako je zbog digitalizacije njihovih kompanija potreba za promenama u finansijskoj funkciji visoka. Najveći broj ( 48%) srpskih finansijskih direktora smatra da je njihova finansijska funkcija kompanije dobro ili vrlo dobro pripremljena, dok 42% smatra da su srednje pripremljeni. Kao najveće prioritete digitalizacije finansijske funkcije, finansijski direktori su odabrali automatizaciju unošenja obrade podataka (64%) i automatizaciju i personalizaciju izveštavanja rukovodstva (58%).\ndeloitte direktori istraživanje poslovanje restrukturiranje srbija


Istanbul: Ljevičari preuzeli odgovornost za napad\nTurska ljevičarska organizacija DHKP-C preuzela je odgovornost za samoubilački napad na policijsku stanicu u centru Istanbula, u kome je jedan policajac poginuo, a jedan je ranjen.\nGrupa je u saopštenju postavljenom na veb sajtu "Poklič naroda", nekoliko sati nakon napada, saopštila da je ovo bila akcija protiv vladajuće AK partije zbog smrti 15-godišnjeg Berkina Elvana, koji je umro u martu prošle godine nakon devet mjeseci u komi usljed povreda zadobijenih tokom antivladinih protesta.\n"To je ista država koja je ubila Berkina Elvana i koja štiti ministre lopove", navodi se u saopštenju u kome se osuđuje nedavna odluka parlamentarne komisije u vezi sa slučajem četiri bivša ministra optužena za korupciju.\nŽena napadač ušla je juče u policijsku stanicu i rekla na engleskom jeziku da je izgubila tašnu nakon čega je aktivirala eksploziv unutar trospratne zgrade u istorijskom dijelu grada Sultanahmetu, u blizini muzeja "Aja Sofija" i čuvene Plave džamije.\nGrupa DHKP-C (Front Partije revolucionarnog naroda) preuzela je i odgovornost za bombaški napad na policiju u blizini kabineta turskog premijera u Istanbulu prošle sedmice.\nOva grupa, koja je najavila da će napadi biti nastavljeni, odgovorna je i za bombaški napad na američku ambasadu prošle godine, kao i više napada na policijske stanice.


pink.rs | Stigla je jesen, a sa njom i nežnije lice džinsa\nAko ste mislili da ćemo sa odlaskom leta, tokom kojeg smo na sve strane gledali šortseve od teksas platna, džins viđati samo u vidu farmerica, znajte da nije došlo vreme da mu kažemo zbogom.\nKada je reč o pantalonama, možete da se opredelite za klasične farmerke, ali i one sa visokim strukom i veoma širokim nogavicama, a na modnoj sceni su ponovo prisutni i takozvani "tregeraši" ispod kojih se kombinuju čak i elegantne košulje sa karnerima, ali i kombinezoni od džinsa, sasvim jednostavni ili na nogavicama ukrašenim cvetnim dezenom. Na raspolaganju su nam i zanimljivi krojevi sukanja, najčešće midi ili maksi dužine, uske ili široke, kojima pečat daju nitne ili neobično kopčanje.\nVratili su nam se i mantili od teksas platna, a tokom jesenjih meseci nosićemo i košulje i jakne od ove veoma izdržljive tkanine, samo stilizovanije nego prethodnih sezona. Naime, pojedini dizajneri su džins iskombinovali sa nežnim tilom, tako da providni rukavi tradicionalno sportskim odevnim predmetima daju i tračak glamura.


Za radove u kampanji 3,8 miliona\nNalazite se ovdje:Početna»Istraživačke priče»Za radove u kampanji 3,8 miliona\nIstraživačke priče, Istraživačke priče - Izbori 2016., Izbori, Izbori 2016 26/09/2016\nSedam crnogorskih opština, u kojima glasa skoro 60 odsto ukupnog biračkog tijela, je u julu i avgustu utrostručilo izdatke za lokalnu infrastrukturu u odnosu na prvih šest mjeseci ove godine, koji su bili neizborni mjeseci, pokazuju podaci koje su analizirali Istraživački centar MANS-a i list „“Dan“.\nU pitanju su Glavni grad Podgorica, Nikšić, Pljevlja, Herceg Novi, Tivat, Kotor i Cetinje, dok podaci za znatan dio ostalih crnogorskih opstina nijesu dostupni.\nInfrastrukturni radovi i investicije u ranijim izbornim ciklusima često su korišćeni za političku promociju i ostvarivanje političke prednosti na terenu.\nPrema zvaničnoj dokumentaciji u koju su Istraživački centar MANS-a i „Dan“ imali uvid, u periodu od januara do kraja juna, pomenutih sedam opština je po osnovu izdataka za različite radove lokalne infrastrukture potrošilo ukupno oko četiri miliona, odnosno prosječno je mjesečno trošilo 670 hiljada.\nS druge strane, u julu i avgustu, koja su dva izborna mjeseca, sedam opština je za ove namjene izdvojilo blizu 3,8 miliona eura, tj u prosjeku je mjesečno trošeno 1,9 miliona eura, što je gotovo trostruko uvećanje u odnosu na prosjek iz prvih šest mjeseci ove godine.\nNajviše novca potrošeno je u Glavnom gradu, u kojem je za lokalne infrastrukturne radove u prvoj polovini godine prosječno mjesečno izdvajano oko 700 hiljada eura, dok je podgorička vlast u dva izborna mjeseca trošila znatno više, odnosno 2,3 miliona ili prosječno 1,1 miliona mjesečno.\nU Nikšiću je od početka godine za lokalne radove mjesečno izdavajano 40 hiljada eura, da bi ta suma u dva izborna mjeseca bila više nego učetvorostručena na 180 hiljada mjesečne potrošnje, pa je u u julu i avgustu ukupno izdvojeno 360 hiljada. Interesantno je da je nikšićka opština za lokalnu infrastrukturu u avgustu potrošila čak 174 hiljada eura, uz dodatnih 51 hiljadu za radove na Trgu slobode.\nU Herceg Novom je zabilježeno sedmostruko uvećanje, jer je u prvih šest mjeseci mjesečno trošeno 38 hiljada eura, a u julu i avgustu je izdvojeno čak pola miliona, odnosno prosjek mjesečne potrošnje u izbornom periodu je na nivou od 250 hiljada. Novac je usmjeren na rekonstrukciju puteva, održavanje javnih površina, dok je za šetalište u avgustu prikazana potrošnja od blizu 230 hiljada eura.\nU Pljevljima je budžet za lokalne puteve, ulice i parkove u neizbornom periodu godine iznosio prosječno po 22 hiljade mjesečno, a u julu i avgustu je ukupno potrošeno 115 hiljada ili 57 hiljada mjesečno, što je duplo uvećanje. U Tivtu je na budžetskoj poziciji za lokalnu infrastrukturu u neizbornom periodu mjesečno izdavajano 34 hiljade, a u izbornom periodu je prosjek potrošnje 110 hiljada eura, što znači da se radi o tri i po puta većim izdvajanjima.\nKada je u pitanju Kotor podaci pokazuju da je prosjek mjesečne potrošnje u neizbornom periodu bio 75 hiljada eura, dok je u dva izborna mjeseca ukupno potrošeno 211 hiljada eura, pa proizilazi da je prosječna potrošnja 105 hiljada mjesečno, tako da se radi o uvećanju od 25 odsto. Konačno, na Cetinju do samog početka septembra gotovo da nije bilo isplata po ovom osnovu, a tada je za lokalnu infrastrukturu iz opštinske kase izdvojeno 65 hiljada eura.\nPrema zvaničnim podacima Ministarstva unutrašnjih poslova, na dan 20. septembar 2016. godine, u pomenutih sedam opština je 310.674 registrovanih birača, što je gotovo 60 odsto ukupnog biračkog tijela.\nIstraživački centar MANS-a I list “Dan” objavili su ranije da je i Ministarstvo održivog razvoja i turizma, uoči oktobarskih izbora, uvećalo svoje izdatke koji se odnose na investicije u lokalnu infrastrukturu i građevinske objekte, te je po tom osnovu u dva izborna mjeseca potrošeno 2,3 miliona.\nPrema ranijim otkrićima MANS-a, infrastrukturni radovi su jedan od najčešćih mehanizama koji se u izbornim periodima koriste za ostvarivanje političke promocije na terenu i uticaja na izbornu volju birača, što je naročito izraženo na sjeveru države, imajući u vidu da se radi o veoma nerazvijenom području.\nCrnogorski predsjednik Filip Vujanović izbore za parlament Crne Gore zvanično je raspisao 12. jula, a zakazao ih je za 16. oktobar.\nNema podataka zbog kvara servera\nU periodu od aprila do kraja avgusta troškovi Opštine Bijelo Polje za lokalnu infrastrukturu nijesu poznati, jer ta lokalna samouprava ne dostavlja podatke i krši ne samo Zakon o slobodnom pristupu informacijama, već i Zakon o finansiranju političkih subjekata i izbornih kampanja.\nIz Opštine Rožaje uporno tvrde da podatke ne mogu dostaviti, jer im je „pokvaren server“. Iz Ulcinja i Kolašina takođe nijesu dostavili podatke o troškovima za lokalnu infrastrukturu, tako da javnost još ne zna koliko su potrošili.\nU ove četiri opštine, prema posljednjim podacima MUP-a, ukupno glasa 88.965 birača, što je preko 16 odsto biračkog tijela.\nI vladine direkcije pomažu\nOsim novca koje crnogorske opštine izdvajaju za lokalnu infrastrukturu, „pomoć“ u izbornim mjesecima značajno obezbjeđuju i Direkcija za saobraćaj i Direkcija javnih radova, kao dvije Vladine direkcije koje sprovode kapitalni budžet.\nTako, primjera radi, posredstvom ovih direkcija, od početka godine se finansiraju radovi koji se odnose na vrtić u Zagoriču, vodovode u Tuzima, investiciono presvlačenje asfalta u sekcijama Podgorica, Pljevlja, Kotor, Berane.\nNovcem iz državne kase se u Pljevljima finansira infrastruktura u Mjesnoj zajednici Bukovica, ali i rekonstrukcija gradskih saobraćajnica. Zanimljivo je da je Opštinski odbor DPS-a Pljevalja, u okviru predizborne kampanje, već snimio promotivni spot u kome se koriste kadrovi snimnjeni prilikom izvođenja radova, uz poruku da „nastavljaju da pomažu razvoj gradske infrastrukture“.\nDemokratska partija socijalista DPS Infrastruktura Opštine\nPredhodni članakJelići krše zakone, a nadležni ćute\nSlijedeći članak Mrdovićeva upozorava na kršenje zakona: I zatvorenike mite za izbore


Najpre treba istaći da Britanac po slovu ugovora zarađivati fiksno 80 miliona evropskih novčanica dok ostalih 10 zavisi od raznih bonusa. On će na taj način postati najplaćeniji vozač u "najbržem cirkusu na svetu" u istoriji tog sporta.\nA kada je je reč o detaljima ugovora, Hamilton će zarađivati čak 123 hiljade evra svakog dana, što je otprilike u istoj ravni koliko zarađuje i najplaćeniji fudbaler sveta, Lionel Mesi.\n- Drago mi je što sam potpisao novi ugovor. Nikada nisam bio srećniji, radujem se novim izazovima, želim ponovo da budem najbolji - rekao je četvorostruki šampion Formule 1.\nHamiltonova plata od zagarantovanih 45 miliona evra godišnje znači da je bogatiji za 5.136 evra svakog sata. Odnosno, za 30-ak sekundi, koliko vam je trebalo da pročitate ovu vest, on je zaradio 42,8 evra.


Dva miliona KM za novi put za Motike | Glas Banja Luke - Nezavisni online magazin\nIzgradnja nove saobraćajnice od Petrićevca do Motika, vrijedne više od dva miliona KM, počeće 20. marta, najavljeno je iz Odjeljenja za saobraćaj i puteve. Realizacija ovog projekta je od izuzetne važnosti za ovaj dio Banjaluke i jedan je od ovogodišnjih prioriteta gradske administracije.\n“Prema projektu, biće izgrađeno 1,2 kilometra moderne saobraćajnice, na potezu od tzv. Žutih zgrada na Petrićevcu do objekta „Pavlović tursa“ u Motikama. Projektom je predviđena potpuna i sveobuhvatna rekonstrukcija ove saobraćajnice, što podrazumijeva i izgradnju kompletne komunalne infrastrukture”, navode iz nadležnog odjeljenja.\nPrethodni članakObavezni vojni rok daleko od BiH\nNaredni članakMeđunarodna konferencija o medicinskom i biološkom inžinjeringu u Banjaluci


Utorak, 16 Srpanj 2019 21:02\nSrpski član i predsjedatelj Predsjedništva BiH Milorad Dodik to je danas potvrdio pred novinarima u Sarajevu, naglasivši da su ga na sjednici Džaferović i Komšić preglasali u pogledu odluke u vezi sa zaustavljanjem izgradnje mosta na Pelješcu zbog čega je zatražio pokretanje mehanizma zaštite vitalnog entitetskog interesa, prenosi Srna.\n“Ja sam glasovao protiv (zaustavljanja izgradnje) i pokrenuo sam inicijativu za pokretanje vitalnog entitetskog interesa u vezi s ovim pitanjem, o čemu će konačnu riječ dati Narodna skupština Republike Srpske”, rekao je Dodik novinarima nakon sjednice.\nDodik je naglasio da za razliku od Džaferovića i Komšića smatra da BiH s Hrvatskom treba graditi prijateljske odnose, tim prije jer Republika Srpska ima interes za izgradnju mosta na Savi kod Gradiške.\nOčigledno je da je Dodikov potez kojim je zatražio pokretanje mehanizma zaštite vitalnog entitetskog interesa bilo jedino logično rješenje.\nIzglasan službeni stav BiH o izgradnji Pelješkog mosta\nPredsjedništvo BiH usvojilo je na današnjoj sjednici s dva glasa “za” i jednim protiv zaključak o službenom stavu BiH u vezi s nastavkom izgradnje mosta Komarna-Pelješac.\nIz Predsjedništva BiH priopćeno je da su za zaključak glasali članovi Predsjedništva BiH Željko Komšić i Šefik Džaferović, a da je protiv glasovao predsjedatelj Predsjedništva BiH Milorad Dodik.\nPredsjedništvo BiH usvojilo je zaključak o rješavanju pitanja migrantske krize u BiH i konstatiralo da BiH neće biti baza za smještaj migranata.\nUstvrđeno je i da Vijeće ministara u tehničkom mandatu, ni na ponovljeni zahtjev Predsjedništva BiH, nije dostavio sveobuhvatan i detaljan plan konkretnih mjera i aktivnosti koje je potrebno poduzeti radi rješavanja problema migrantske krize.\nPredsjedništvo BiH ustvrđuje da je ovakvim postupcima došlo do usložnjavanja situacije s migrantima.\nU priopćenju se navodi da će Predsjedništvo pokrenuti razgovore s nadležnim tijelima Srbije i Crne Gore s ciljem rješavanja pitanja ilegalnih migracija.\nPredsjedništvo BiH poziva nadležne razine vlasti da se aktivno uključe i pomognu u rješavanju pitanja migranata u Unsko-sanskoj županiji.


DSS: Transfer zatvorenika iz Gvantanama u Srbiju neprihvatljivo\nBeta\t 12. jula 2016. 09:55\nDemokratska stranka Srbije (DSS) ocenila je danas da je transfer zatvorenika iz američkog vojnog logora Gvantanamo u Srbiju politički, pravno i moralno neprihvatljiv.\nDSS je saopštila da ovu odluku dočekuje sa potpunim moralnim gnušanjem “iako je svesna da sadašnja srpska vlast spremna da na zahtave SAD donosi za Srbiju najštetnije odluke”.\n“Zatvaranje mučilišta Gvantanamo pod pritiskom svetske i domaće javnosti je više nego opravdano, isto koliko je nerazumna odluka srpske vlasti da prihvatanjem zatvorenika stanu iza bestijalnih metoda ispitivanja CIA i zverstava pravdanih borbom protiv terorizma”, navedeno je u saopštenju.\nDSS je saopštila da se ukoliko se radi o transferu zatvorenika za koje postoje dokazi da su teroristi, postavlja pitanje ko će biti odgovoran ako srpski državljani budu meta napada u znak odmazde ili uzeti za taoce da bi bili oslobodjeni teroristi koji su prebačeni u Srbiju.\n“DSS upozorava i da je ovakva odluka doneta bez znanja javnosti, pa čak i bez znanja Ministarstva pravade i Interpola. Očigledno je da je tajno postupanje postalo manir ove vlasti i da gradjani važne informacije ne saznaju od državnih institucija Srbije, već od stranih zvaničnika i stranih novinara. Zahtevamo od predsednika tehničke Vlade Aleksandra Vučića da pokuša da objasni gradjanima Srbije ovu svoju opasnu, neodgovornu, nemoralnu i za državu ponižavajuću odluku da se zatvorenici iz Gvantanama prebace u Srbiju”, navedeno je u saopštenju.


Mićović: Naš cilj je da u narednim utakmicama proverimo što više mladih\nBeogradski Rad u okviru 28.kola Linglong Tire Super lige Srbije gostuje u Nišu gde će odmeriti snage sa ekipom Radničkog.\nŠef stručnog štaba ’’građevinara’’ Marko Mićović ističe da će šansu i ovoga puta dobiti neki mladi igrači, a šansu za dobar rezultat vidi u činjenici da su Nišlije imale naporan susret u Kupu Srbije:\n’’Naš cilj je da u narednim utakmicama proverimo što više mladih igrača, da vidimo na koga možemo da računamo za narednu sezonu, pogotovu što ćemo biti u obavezi da u sastavu imamo dvojicu i isto toliko na klupi. Radnički je ozbiljan klub koji se bori za Evropu. Gledao sam ih na Banovom brdu u izuzetno zahtevnoj utakmici, izgubili su praktično dobijen meč. Vidi se da poseduju individualni kvalitet i dosta polažu na probojnog špica Mihailovića koga forsiraju dugim loptama, preskačući igru, a uzdaju se i u brze igrače po bokovima Kneževića i Čumića. U sredu su odigrali tešku i neizvesnu utakmicu i verujem da im možemo parirati na fizičkom planu, jer ne verujem da mogu biti fit do našeg susreta.’’\nMeč 28.kola Linglong Tire Super lige Srbije između Radničkog i Rada igra se u nedelju 07.juna 2020.godine, sa početkom u 15:00 časova. Obezbeđen je direktan televizijski prenos na prvom programu TV Arena sport.


DJB: Dogodilo se kriminalno otimanje Trepče – Balkanekspresrb.rs\nDJB: Dogodilo se kriminalno otimanje Trepče\n08/10/2016 Off By\nKriminalno ponašanje prištinskih vlasti ne bi bilo moguće da vlada i premijer ne pokazuju potpunu nesposobnost u pregovorima sa Evropskom unijom i Prištinom, u kojima uz glumljeno, tetaralno odbijanje, na kraju prihvata i one odluke koje su suprotne svim civilizacijskim normama, vladavini prava i imovinskim pravima\nBEOGRAD.- Zakon o Trepči, koji je usvojio parlament u Prištini, nezakonit je i pljačkaški akt, koji bi se mogao uporediti sa bilo kojim otimanjem tuđe imovine. Prištinske vlasti ne mogu jednostranim aktom postati vlasnik kompanije Trepča, jer bi to bilo potpuno isto kao i kad bi Srbija donela zakon o preuzimanju vlasništva nad Telenorom ili Hemofarmom. Imovinska prava prvnih i fizikih lica su temelj svakog civilizovanog društva.\nGromoglasno ćutanje Evropske Unije, Sjedinjenih Američkih Država i Velike Britanije u ovom slučaju je nedopustivo i pitanje je da li se iza njega kriju neki dogovori sa premijerom, koji ima njihovu podršku uprkos drastičnom kršenju vladavine prava i pravne države, slobode medija, ugrožavanju ljudskih prava, korupcije, metastaze partijske države i urušavanju nezavisnih institucija.\nKriminalno ponašanje prištinskih vlasti ne bi bilo moguće da vlada i premijer ne pokazuju potpunu nesposobnost u pregovorima sa Evropskom unijom i Prištinom, u kojima uz glumljeno, tetaralno odbijanje, na kraju prihvata i one odluke koje su suprotne svim civilizacijskim normama, vladavini prava i imovinskim pravima. Nesposobni premijer, kao aktivni kreator politike koja je dovela do gubitka Kosova 1999. godine, sada nastavlja tu politiku koja ugrožava ne samo imovinu građana Srbije i naših pravnih lica na Kosovu, nego i opstanak naših sunarodnika na severu Kosova.\nPremijer je pre dva dana priznao da u Briselu nikada nije otvorio razgovore o imovini Srbije i građana na Kosovu i to je dokaz njegove nesposobnosti ili tajnih dogovora sa zapadnim političarima u kojima je jedno od najvažnijih prava građana Srbije trampio za političku podršku održanja na vlasti. Sumnju u to kakva je uloga nesposobnog premijera u gubitku Trepče povećava i nedavna tvrdnja zvaničnika u Briselu da je dogovoreno da vlasništvo Telekoma Srbije na KiM pripadne prištinskim vlastima, iako nas premijer neuverljivo uverava da je iznenađen.\nPokret Dosta je bilo od početka insistira da se pitanje Kosova i Metohije i dogovora u Briselu bazira na pitanjima imovine, pre svega zaštite državne i privatne imovine, ljudskim pravima, zaštiti naše kulturne baštine, razvoju ekonomskih odnosa i suštinskoj autonomiji nealbanaca na Kosovu. Da su pregovori u Briselu vođeni na taj način danas ne bismo imali ćutanje međunarodne zajednice i jednostrano, kriminalno otimanje Trepče.(Press DJB)♦\nAnti – migrantski protesti u Bugarskoj\nKonferencija za medije Marka Đurića: ko udara na Trepču udara i na same temelje Rezolucuje 1244


KAPACITETI BEOGRADSKIH KOVID BOLNICA SU PUNI: Pacijenti se šalju u Požarevac, Smederevo i Mladenovac | Direkt.rs\nPočetna Društvo KAPACITETI BEOGRADSKIH KOVID BOLNICA SU PUNI: Pacijenti se šalju u Požarevac, Smederevo...\nKAPACITETI BEOGRADSKIH KOVID BOLNICA SU PUNI: Pacijenti se šalju u Požarevac, Smederevo i Mladenovac\nOn je nakon sastanka s direktorima kovid bolnica novinarima rekao da se radi sve kako bi se pronašli novi kapaciteti, i ocenio da će, ako se nastavi sa ovolikim brojem zaraženih, „zdravstveni sistem biti u problemu“.\nMinistar je naveo i da će bolnica u Šapcu primati više kovid pacijenata, kao i da će bolnica u Čačku ući u kovid šistem.\n– Deo pacijenata iz bolnice u Čačku koji nisu kovid pozitivni biće danas prebačeni na VMA koji zajedno sa Kliničkim centrom Srbije radi kao Urgentni centar, rekao je ministar.\nOn je pozvao građane na jedinstvo i poštovanje mera da bi zdravstveni sistem, kako je rekao, mogao da izdrži i svakom pruži adekvatnu pomoć.\nPrivremene bolnice koje će zbrinjavati lakse pacijente biće otvorene u Kragujevcu, Nišu, Čigoti na Zlatiboru.


Izvor: Megafon.co, 11.Okt.2019, 10:33 (ažurirano 02.Apr.2020.)\nKada i kako počinje prodaja Kako je 2. oktobra planulo 900 karata za manje od sat vremena, a interesovanje >> Pročitaj celu vest na sajtu Megafon.co << publike ne prestaje za koncert El Chapulin Solo – Manu Chao acoustic, u ponedeljak, 14. oktobra od 12 sati biće pušteno u prodaju još 300 karata za koncert koji je zakazan za 21 sat 19. oktobra u hali Mika Antić u Nišu.\nOrganizatori koncerta francusko-španskog muzičara i svetske zvezde Manu Čaa saopštili su da će još 300 ljudi moći da bude na akustičnom nastupu u sali škole "Mika Antić". Dodatne ulaznice, kažu, puštaju u prodaju zbog velikog interesovanja. ..Prva tura karata planula je za svega sat vremena,...\nIzvor: BalkanRock.com, 11.Okt.2019\nZbog velikog interesovanja publike menadžment El Chapulin Solo – Manu Chao acoustic, zajedno sa organizatorom – World music festivalom Merak, odlučio je da pusti u prodaju još 300 karata za koncert koji će biti održan 19. oktobra u Nišu. Karte će se prodavati, kao i prethodni kontigent, na...


Američke vlasti: Stop za „Ekson mobil“ u Rusiji - Sputnjik Srbija\n17:02 22.04.2017 (osveženo 18:44 09.05.2017) Preuzmite kraći link\nMinistarstvo finansija SAD neće praviti izuzetak za naftni koncern „Ekson mobil“ kada je reč o sankcijama protiv Rusije. Ta kompanija neće moći da nastavi realizaciju znatnog broja svojih projekata u Rusiji i rizikuje da izgubi pravo na delatnost u Crnom moru.\n„Ekson mobil“ traži ukidanje sankcija Rusiji\nDirektor kompanije Reks Tilerson kritikovao je sankcije protiv Rusije, ali je kardinalno promenio stav kada je postao američki državni sekretar. Istovremeno, brojne evropske kompanije nastavljaju saradnju sa ruskim partnerima i spremne su da zauzmu mesto Amerikanaca.\nKompanija „Ekson mobil“ se ranije obratila američkom finansijskom resoru sa molbom da joj dozvoli učešće u realizaciji svojih projekata u Rusiji, navedeno je u saopštenju ministra finansija Stivena Mnučina.\n„U dogovoru sa predsednikom Donaldom Trampom Ministarstvo pravde neće izdavati dozvolu američkim kompanijama, uključujući i ’Ekson‘, za radove na naftnim bušotinama, koji su sankcijama protiv Rusije zabranjeni“, navedeno je u saopštenju.\nKompanija je tražila da se ukinu ograničenja na radove na naftnoj bušotini u Crnom moru još 2015. godine, ali je tadašnja administracija Baraka Obame odbila molbu koncerna. Nova molba predata je nedugo nakon stupanja Trampa na dužnost predsednika SAD.\nKada su mediji saznali za novi zahtev, protiv ukidanja ograničenja istupili su brojni senatori, među kojima su republikanci Džon Mekejn i Mark Rubio, kao i demokrata Adam Šif.\n„Jesu li oni poludeli?“, prokomentarisao je Mekejn taj zahtev.\nŠif, koji se bavi istragom o uticaju Rusije na predsedničke izbore u SAD, pozvao je Ministarstvo finansija da odbije zahtev „Eksona“. Prema njegovim rečima, sankcije ne smeju biti oslabljene sve dok Rusija ne ispuni odredbe Minskog sporazuma o rešavanju krize u Ukrajini.\n„Ekson mobil“ je saopštio da razume odluku Ministarstva finansija. Kompanija je saopštila da bi ukidanje sankcija omogućilo kompaniji da ispuni obaveze iz ugovora sa „Rosnjeftom“. Kompanija bi, na osnovu tog ugovora, mogla da izgubi pravo na obavljanje delatnosti u Crnom moru, ukoliko ne počne da realizuje posao do kraja 2017. godine.\n„Razumemo saopštenje ministra finansija Stivena Mučnina posle konsultacija sa predsednikom Donaldom Trampom. U okviru sankcija 2015. godine podneli smo zahtev za dobijanje licence kako bi naša kompanija mogla da ispuni svoje obaveze iz ugovora o zajedničkoj delatnosti na teritoriji Rusije, gde evropske sankcije omogućavaju firmama-konkurentima da obavljaju sličnu delatnost“, navedeno je u saopštenju kompanije.\nKonkurenti su evropske kompanije koje nastavljaju da realizuju svoje projekte u Rusiji, bez obzira na sankcije Evropske unije. U radovima na ruskim naftno-gasnim izvorištima učestvuju italijanska kompanija „Eni“ i norveška „Statol“.\nTilerson dao ostavku na mesto direktora „Ekson mobila“\nPrema informacijama „Volstrit žurnala“ američka kompanija strahuje da bi prava za radove u Crnom moru mogla da preuzme upravo italijanska „Eni“.\nSporazum o strateškoj saradnji „Ekson mobila“ i „Rosnjefta“ potpisan je 2012. godine. Prema ugovoru, američka kompanija je dobila pravo na istraživanje izvora nafte u vodama ruskog Arktika, pravo na izvlačenje nafte na osnovu nove tehnologije u Sibiru i pravo na probne bušotine u Crnom moru.\nRuski ministar energetike Aleksandar Novak izjavio je da američke kompanije i same uviđaju da najveću štetu od sankcija imaju one, jer nemaju mogućnost da učestvuju u realizaciji projekata u Rusiji.\nNovak je rekao da se nada da će dijalog u oblasti energetike biti obnovljen u budućnosti i dodao da postoji ogroman nerealizovani potencijal razvijanja saradnje SAD i Rusije. On je podsetio da je „Ekson mobil“ i dalje prisutan u Rusiji, u okviru projekta „Sahalin 1“, u kojem učestvuje zajedno sa „Rosnjeftom“ i drugim kompanijama iz inostranstva.\n„To je uspešan projekat i takvih projekata bi moglo da bude više da nema poznate situacije sa sankcijama koje utiču na učešće američkih kompanija u izradi naftnih projekata u Rusiji, ali te sankcije nismo uveli mi, nego naše amerike kolege“, dodao je Novak.\nnaftna izvorišta, naftna bušotina, sankcije Rusiji, Ministarstvo finansija SAD, Ekson mobajl, Rosnjeft, Reks Tilerson, Sibir, Arktik


PATRIJARH IRINEJ u Moskvi povodom velikog jubileja Ruske pravoslavne crkve - Nova Borba\nPATRIJARH IRINEJ u Moskvi povodom velikog jubileja Ruske pravoslavne crkve\nPatrijarh SPC Irinej sreo se sa predsednikom Rusije Vladimirom Putinom.\nPoglavar SPC je bio u delegaciji pravoslavnih crkava koje učestvuju u praznovanju velikog jubileja Ruske pravoslavne crkve, stote godišnjice obnove njene patrijaršije.\nZa vreme boravka u Moskvi patrijarh Irinej je više puta isticao zahvalnost naše crkve i srpskog naroda za pomoć bratske Rusije, piše Glas Moskve.\nPatrijarh Irinej je izrazio nadu da će bratska Rusija uz Božju pomoć doprineti da Srbi sačuvaju svoju svetu zemlju Kosovo i Metohiju.\nPozdravljajući poglavare pravoslavnih crkava koje prisustvuju svečanosti u Moskvi predsednik Rusije se zahvalio gostima što su doputovali da zajedno obeleže veliki događaj RPC.\n„Mnoge hrišćanske crkve i manastiri su opljačkani i uništeni. Danas se situacija u ovoj zemlji postepeno menja. Sirijske oružane snage su uz podršku ruske vojske oslobodile praktično čitavu teritoriju zemlje od terorista, uključujući i mesta istorijskog prebivališta hrišćana“, rekao je Putin koji učestvuje na sastanku sa poglavarima pravoslavnih crkava.\nRuski predsednik se osvrnuo i na situaciju u Siriji, ocenivši da je skoro čitava teritorija te zemlje, uključujući i mesta u kojima žive hrišćani, oslobođena od terorista.\n„Mi ćemo pomagati i predstavnike drugih vera, uključujući i predstavnike islama, koji su, kao što dobro znamo, takođe ozbiljno stradali od bandita, terorista i radikala“, istakao je Putin.\n„Pomagaćemo i Jevrejima. Već su nam se obratile neke jevrejske organizacije da pomognemo u obnavljanju jevrejskih svetinja. Mi smo u kontaktu sa predstavnicima jevrejskog stanovništva u Siriji, odnosno sa nekim jevrejskim organizacijama iz Sjedinjenih Američkih Država, uključujući i iz Njujorka. Radićemo zajedno i na ovom problemu“, dodao je ruski lider.\nPutin je istakao da će poseta pravoslavnih patrijarha i mitropolita Rusiji doprineti daljem razvoju dijaloga pravoslavnih crkava i veza između država.\nPredsednik Rusije izrazio je žaljenje što danas u svetu još postoje progoni na verskoj osnovi.\n„Nažalost, suočavamo se sa nečim što bi trebalo da je već odavno osuđeno i iskorenjeno — sa progonom na verskoj osnovi. Ovo se, između ostalog, odnosi i na hrišćane“, rekao je Putin.\nOn je naveo da je taj problem posebno izražen na Bliskom istoku.\n„A taj region je kolevka hrišćanstva i izvor pravoslavne vere. Ali posebnu pažnju, naravno, zaslužuje situacija u Siriji. Ona je veoma teška. Tokom rata teroristi su ubili i proterali iz svojih domova na desetine hiljada ljudi“, istakao je Putin.\nPredsednik je zahvalio patrijarsima i mitropolitima, koji su došli u posetu, zato što zajedno sa ruskim sveštenstvom proslavljaju stogodišnjicu obnove Patrijaršije u Rusiji.\nPutin je dodao da „savremeni svet postaje sve otvoreniji i uzajamno zavisniji“, ali istovremeno postoji mnogo manifestacija duhovne krize.\n„Veoma često su devalvirane tradicije i moralne vrednosti — sve ono što se nalazi u osnovi ljudske civilizacije“, zaključio je ruski predsednik.


LSV | LSV Kikinda: Da nismo zahtevali produženje grejne sezone, sada bi se smrzavali\nPostavlja se pitanje kako bi se ovih dana osećali građani u svojim stanovima i đaci u školama, da je gradska vlast ostala pri svojoj prvobitnoj odluci da odbije predlog LSV o prilagođavanju grejne sezone novonastalim meteorološkim uslovima.\nPredsednik Gradskog odbora Lige socijaldemokrata Vojvodine Kikinda i šef odborničke grupe LSV u gradskoj skupštini Miroslav Grujić predao je za 24. sednicu Skupštine grada 31.10.2019. predsednici Skupštine predlog za izmenu Odluke o uslovima i načinu snabdevanja toplotnom energijom.\nIako je predlog da se grejna sezona prilagodi vremenskim uslovima, koji se poslednjih godina menjaju, odbačen uz usmeno obrazloženje predsednice Skupštine, vrlo brzo su čelnici grada shvatili grešku i nepopularnost ovog olakog odbijanja predloga LSV i prihvatili predložene izmene. Znali su da bi im tvrdogalavo insistiranje da se nijedan predlog opozicije ne prihvati u ovom slučaju doneo političku štetu.\nTako su, tek kada je LSV u Kikindi izašla u javnost, predstavnici vlasti shvatili šta su uradili i već na sledećoj sednici, koja je bila 27.12.2019. godine, usvojili Izmenu odluke predloženu od strane LSV, predstavljajući je kao svoju.\nOvom izmenom poboljšan je kvalitet života građana Kikinde u danima kada je temperatura vazduha u kontinuitetu niža i objekti za stanovanje i škole hladni.\nPredstavnici Gradskog odbora LSV Kikinda istrajali su u svojoj nameri da se izmeni odluka i u saradnji sa javnošću postigli rezultat na opštu korist. Bez saradnje sa građanima izmene ne bi postojale i ovog proleća bi se krajem aprila i početkom maja veliki broj Kikinđana smrzavao u svojim stanovima.\nIstrajavaćemo i dalje da se sprovede sve što je u korist građana.


KOLUMNA: "DOBRI LJUDI JOŠ POSTOJE" - SHINE magazin\nKOLUMNA: “DOBRI LJUDI JOŠ POSTOJE”\nKolumnaLifestyle October 10, 2019 ShineM 0\nKoliko god puta u životu da sam se uverila u suprotno, postoje ti neki ljudi koji svojim postupcima umeju da mi vrate veru u...\nKoliko god puta u životu da sam se uverila u suprotno, postoje ti neki ljudi koji svojim postupcima umeju da mi vrate veru u to da dobrota još uvek nije izumrla na ovom svetu.\nIako sve češće oko sebe viđam nervozne, ljute osobe kojima pričinjava zadovoljstvo samo to da napakoste drugima i međusobno se okrivljuju za sve loše što im se u životu desilo, postoje i oni koji mogu biti primer za to kako bi svi trebalo da se ponašamo.\nNaime, nekako nam je uvek fokus na onome što je loše i stalno se govori o tome kako je neko drzak, nestrpljiv, neprestano se prepričavaju skandali i baš iz tog razloga postali smo ubeđeni da se ništa dobro i ne dešava. A dešava se!\nOsim onih koji izazivaju tuče, ratove, svađe i koji se ponose time da su „majstori skandala“, ima i onih koji se zalažu za mir, koji pomažu drugima, onih koji šire ljubav.\nTako sam, za veoma kratko vreme, bila svedok nekoliko dobrih dela: videla sam nekolicinu ljudi koji pomažu devojci kojoj je bilo loše, ne mareći za to što kasne na posao jer su bili svesni toga da je bitnije pomoći drugome; upoznala sam i devojku koja po gradu traži jednog beskućnika kako bi mu dala novac i garderobu koju je za njega prikupila; videla sam i lekara koji besplatno radi dodatne analize devojci koja nema novca da ih plati, a neophodne su joj; videla sam decu koja se odriču ekskurzije kako bi drugu kupila patike; dečaka koji se vraća sa izleta bez suvenira jer je sav novac dao drugoj deci da kupe sebi šta hoće…\nDa, videla sam još mnooogo dobrih dela koja pokazuju da postoje dobri ljudi i dobra deca, dela koja pokazuju da svet još nije potpuno potonuo i da neće potonuti sve dok postoje ovakvi ljudi. Ali, o njima se retko piše i govori, oni su retko na naslovnim stranama… Očigledno, nisu dovoljno zanimljivi i atraktivni poput onih koji gledaju samo to kako da ugode sebi i napune svoje džepove.\nMi, ljudi, smo krivi za to što dobra dela ostaju neprimećena, dok se o onim lošim priča na sve strane, mi smo krivi za to što nam je bitnije da ispričamo ko je kome šta opsovao na ulici, nego to da je neko sa osmehom pomogao osobi koju ne poznaje. Čak smo u stanju i da nazivamo ludacima one koji idu kroz grad smejući se, dok su nam namračene face postale potpuno prihvatljive.\nDobra dela i dobri ljudi još uvek postoje i ne treba da ih stavljamo u drugi plan, nikada više! Oni su zaslužili da se za njih čuje, da budu uzori i mladima i starima, o njima treba da se piše kako bi mogli, svojim primerom, da inspirišu druge na to da i oni budu bolji. Isto onako kako smo dozvolili da se polusvet uvuče u naše živote i neprekidno nam se smenjuje pred očima, tako treba da pustimo da u prvi plan izbiju oni koji tu treba i da se nalaze. Možda je došlo vreme da prave vrednosti dobiju svojih pet minuta i krenu da vladaju svetom?\nDosta je trajalo vreme agresije, nekulture i loših ljudi, vreme je da dobrota vrati svoje mesto pod ovim nebom.


Tehnički napadi ponovo u fokusu povreda digitalnih prava | SHARE FoundationSHARE Foundation\nTehnički napadi na onlajn sadržaje ponovo preuzimaju primat u monitoringu stanja digitalnih prava i sloboda. Od 15 slučajeva povreda digitalnih prava i sloboda koje je SHARE Fondacija zabeležila u periodu januar – mart 2018, bilo je 6 slučajeva u kojima je onemogućen pristup sadržaju ili je na druge načine ugrožena informaciona bezbednost. Trend porasta pokazuje da smo od početka aprila već zabeležili tri tehnička napada. Među njima su prevara građana na Fejsbuku sa platnim karticama, tehnički napad na sajt Komiteta pravnika za ljudska prava (YUCOM) sa ciljem obaranja sajta i neovlašćeni pristup nalozima organizacije “Da se zna” na Instagramu i Tviteru.\nTehnički napadi kao metoda ugrožavanja digitalnih prava i sloboda, uglavnom sa ciljem činjena sadržaja medija nedostupnim, bili su na vrhuncu sredinom 2014. godine, kada je zbog afera sa plagiranim doktoratima u više navrata “obaran” sajt Peščanika. “Rušenja” Peščanika privukla su veliku pažnju javnosti i medija, te je zanimljivo da se kasnije nije javljao toliki broj slučajeva tehničkih napada na sajtove onlajn medija i organizacija civilnog društva, osim nekoliko sporadičnih primera.\nNajupečatljiviji slučaj dogodio se krajem februara, kada su nepoznati počinioci preuzeli Fejsbuk stranicu Nezavisnog udruženja novinara Srbije (NUNS), uklonili administratore koji su upravljali stranicom i objavili neprikadan sadržaj. Tim SHARE Fondacije za prevenciju rizika po informacionu bezbednost SHARE CERT je uradio analizu incidenta i kontaktirao predstavnike Fejsbuka za Srednju i Istočnu Evropu, koji nisu reagovali povodom ovog slučaja, odnosno nisu povratili administratorski pristup zaposlenima u NUNS. Kao posledica neovlašćenog pristupa, dotadašnja Fejsbuk stranica NUNS je ugašena, te je udruženje moralo da napravi novu stranicu.\nSlučaj Fejsbuk stranice NUNS pokazao je koliko je postalo rizično oslanjati se na postavljanje sadržaja na platforme nad kojima nemamo kontrolu u pogledu skladištenja (hostinga) podataka. Sve objave koje ste godinama postavljali, lajkovi i pratioci mogu nestati u trenutku, a u obzir treba uzeti i sredstva ulagana u promovisanje objava da bi dostigle više korisnika. Platforme u vlasništvu moćnih kompanija sa sedištem u Kaliforniji, kao što su Fejsbuk i Gugl, mogu da kontrolišu sadržaj i naloge korisnika pod uslovima korišćenja koji se mogu tumačiti veoma široko.\nKada je reč o ostalim incidentima u vezi sa kompromitovanjem informacione bezbednosti tehničkim metodama, važno je napomenuti da su mete u ovom periodu bile organizacije civilnog društva, za razliku od ranijih perioda kada su najviše napadani sajtovi medija. Sajtovi Centra za evroatlantske studije (CEAS), Fondacije “Budi human” i novinske agencije Tanjug bili su pod napadima, a posebno je zanimljivo da se Tanjug oglasio saopštenjem da se napad vrši sa “preko 50 IP adresa iz Srbije” sa ciljem “da se sruši informacioni sistem agencije”. Napadi “zagušivanjem” ili “preplavljivanjem” servera se najčešće vrše sa više desetina hiljada adresa iz celog sveta, kao što je to bilo u slučaju sajta CEAS – korišćeno je oko 27000 IP adresa, od kojih gotovo sve potiču iz Holandije. Ostaje nejasno kakve su bezbednosne mere primenjene ukoliko slanje zahteva za pristup sajtu sa svega 50 IP adresa može da ugrozi informacioni sistem, i o tome mediji moraju posebno da vode računa.\nIako smo u prva tri meseca monitoringa imali važan društveni događaj sa aspekata političke aktivnosti na internetu – lokalne izbore u Beogradu – čini se da je ova kampanja prošla sa manje incidenata u digitalnom okruženju od nekih prethodnih. Međutim, kao slučajeve koji su se istakli možemo da izdvojimo kreiranje lažnog profila gradonačelnika Beograda Siniše Malog i pretnje predsedniku pokreta “Dveri” Bošku Obradoviću u Jutjub komentarima na emisiju u kojoj je gostovao tokom kampanje.\nPretnje i pozivi na nasilje, najbrojnija kategorija povreda digitalnih prava i sloboda, doživljavaju pad u broju slučajeva, ali ostaje problem neefikasne reakcije nadležnih organa. Pretnje novinaru Draganu Janjiću zbog stava da je ubistvo Olivera Ivanovića politički motivisano širene su putem sponzorisanih objava na Fejsbuk stranici “Srbija naša zemlja”. Prvo osnovno javno tužilaštvo u Beogradu odbacilo je krivičnu prijavu koju je u Janjićevo ime podnelo NUNS, uz navode da “ne postoje osnovi sumnji da je učinjeno krivično delo za koje se goni po službenoj dužnosti“.\nProblemi sa zaštitom podataka o ličnosti nisu se u velikoj meri isticali u ranijim periodima monitoringa, ali je od januara do marta bilo tri slučaja, od kojih je svakako najgrublja povreda objavljivanje podataka učesnika protesta u Požegi koji su korisnici socijalne pomoći. Na Fejsbuku su se pojavile prepiske, transakcije sa privatnih računa građana, njihovi zahtevi i molbe Centru za socijalni rad Požega i drugi podaci. Poverenik za informacije od javnog značaja i zaštitu podataka o ličnosti je zbog slučaja u Požegi pokrenuo nadzor. Međutim, ovo nije izolovan slučaj objavljivanja podataka o primanju socijalnoj pomoći, koji po Zakonu o zaštiti podataka o ličnosti spadaju u naročito osetljive podatke. Poverenik je takođe pokrenuo postupak nadzora nad Ministarstvom za rad, zapošljavanje, boračka i socijalna pitanja i preduzetnikom na čijem sajtu su objavljeni podaci o žrtvama porodičnog nasilja i primaocima socijalne pomoći.\nPonovo se vraćamo na pitanje odnosa nadležnih organa prema ljudskim pravima u digitalnom okruženju, jer se čini da svaki pomak u pogledu rešavanja slučajeva pretnji, tehničkih napada i drugih povreda prate (najmanje) dva koraka unazad. Sporazum o bezbednosti novinara koji su Republičko javno tužilaštvo i MUP potpisali sa medijskim i novinarskim udruženjima još krajem 2016. očigledno ne daje želje rezultate, naročito u kontekstu odbacivanja krivičnih prijava zbog ugrožavanja sigurnosti novinara i postupaka čiji se sudski epilog čeka dugo.\nDa bi tehnički napadi na sajtove medija, civilnog društva i druge subjekte bili rešeni u najkraćem mogućem periodu, neophodno je pojačati kapacitete Tužilaštva za visoko-tehnološki kriminal, VTK odeljenja MUP-a, kao i unaprediti odnose sa velikim stranim kompanijama u čijem su vlasništvu najpopularnije platforme. Poverenik Rodoljub Šabić je nebrojeno puta u medijima ukazao na nedopustivo loš odnos države prema zaštiti podataka o ličnosti građana, što nedavni slučajevi potvrđuju.\nUloga civilnog sektora u rešavanju problema na najvećim i najpopularnijim onlajn platformama mora da bude podignuta na viši nivo, jer kada je reč o sadržajima na Fejsbuku, Tviteru ili Jutjubu, glavnu pregovaračku poziciju imaju privatne kompanije sa sedištem van Srbije i teško da policija i drugi državni organi mogu sami da sprovedu svoje zahteve. SHARE Fondacije će kroz SHARE CERT i članstvo u evropskoj koaliciji za digitalna prava EDRi nastaviti da uspostavlja direktan kontakt sa timovima platformi zaduženim za bezbednost, kako bi se zahtevi u pogledu prava korisnika iz Srbije razmotrili i efikasno rešavali.\nMonitoring baza SHARE Fondacije


Niška televizija » Ekonomska škola domaćin takmičenja iz osnova ekonomije\nEkonomska škola domaćin takmičenja iz osnova ekonomije\nObjavljeno 22.03.2014. 17:40\nEkonomska škola u Nišu bila je domaćin Republičkog takmičenja iz osnova ekonomije. U konkurenciji 33 ekonomskih škola iz cele Srbije, pobedila je škola iz Kruševca, drugo mesto osvojili su Šapčani, a treće su podelile dve škole, iz Beograda i Zemuna.\nZahvaljujući prošlogodišnjoj pobedi, ove godine niška Ekonomska škola bila je 20. i 21. marta domaćin republičkog takmičenja iz osnova ekonomije.\nUčenički parlament Ekonomske škole pomogao je da se gosti iz svih gradova Srbije osećaju kao kod svoje kuće.\nPobednik republičkog takmičenja dobitnik je vrednih nagrada. Univerzitet „Metropolitan“ obezbeđuje stipendiju za 4 godine studiranja, a ekonomski fakultet omogućava upis u prvu godinu bez polaganja prijemnog ispita.


Republika / TAJNI PROJEKAT: VOJSKA SRBIJE MOŽE DA SPREČI KIŠU\n13:13Fatiju odmah povišica i novi ugovor u Barseloni 13:05Biće haos u najluksuznijoj vili kad se on pojavi: Zmaj ulazi u Parove pravo iz zatvora! 13:05NIS akcionarima isplaćuje 6,5 milijardi dinara: Isplata dividende iz dobiti za 2018. godinu 12:53Haos u Zaječaru! Vređao policajce pa ih onda i fizički napao 12:44“Delije” pred velikim problemima u Nemačkoj 12:41Poznati delegat i satnica večitog derbija 12:23Ognjen Jaramaz za Srpski telegraf: Napadamo sve trofeje 12:17Već je našao novu devojku? Džunior Džek podigao veliku prašinu nakon što je objavljeno da nije više sa Kajom! 12:16Vučić na Kosovu sa porodicama kidnapovanih i ubijenih: Borićemo se da pronađemo sve nestale osobe 12:15Stefanović prisustvovao delu obuke vodiča službenih pasa\npetak, 24. 8. 2018.| 21:00\nGrmi, seva, vreme se menja... I to zahvaljujući projektilima koje ispaljuje Vojska Srbije, a razvijeni su u okviru tajnog projekta započetog još u vreme JNA.\nPrema saznanjima do kojih je Srpski telegraf došao u vojnim krugovima, Jugoslavija je bila među retkim zemljama čiji su stručnjaci eksperimentisali i pokušavali da kontrolišu vremenske prilike. Najdalje su odmakli u razbijanju oblaka i sprečavanju kiše delovanjem specijalnim supstancama, a sve je rađeno u okviru tajnog projekta koji su naučnici uključeni u rad na njemu nazivali "Gospodar kiše".\nKako kaže jedan od naših sagovornika, ono što je započeto i donekle razrađeno u nekadašnjoj JNA, nastavili su stručnjaci Vojske Srbije i uspeli da razviju projekat do kraja...\n- Nije bilo nimalo lako ovladati tehnikama efikasnog razbijanja kišnih i gradonosnih oblaka kada je to neophodno. To ni dan-danas ne mogu ni vojske mnogo razvijenijih zemalja. Ipak, na kraju je ostvaren rezultat, a sistem je prvi put, da tako kažem, zvanično isproban i upotrebljen u oktobru 2014. godine, kada je Vladimir Putin bio u poseti Srbiji - otkriva naš sagovornik, koji je kao visoki starešina Vojske do penzionisanja bio među oficirima zaduženim da daju logističku podršku tajnom projektu.\nŠta smo još ekskluzivno saznali na ovu temu? Ko je popio šamar zbog divlje gradnje? Šta se lepo sprema za penzionere od oktobra?\nKoji su detalji gušenja u Narodnoj biblioteci?\nDa li Ameri staju uz podelu Kosova? Šta još ima novo u Srbiji, u svetu zabave, Zadruge, sporta i politike?\nOdogvore na ova, ali i mnoga druga pitanja pročitajte u izdanju Srpskog telegrafa za 25. avgust, kao i na našem sajtu Republika.rs.\nVojska Srbije Aleksandar Vučić Vladimir Putin Vreme Kiša Tajni projekat Srbija\n- utorak, 17. 9. 2019. u 12:04 0\nRadovi na restauraciji "Pobednika", jednog od najpoznatnijih simbola Beograda, uveliko su u toku, a građani su prethodnih dana zatekli...\nNajavljene veće plate za zaposlene u javnom sektoru biće obračunavane od 1. novembra, a...


Karijerno vođenje i razvoj zaposlenih - kako stvaramo prostor za saradnju? - Unapređivanje zapošljivosti\nKako u Srbiji i svetu raste broj novih malih i velikih kompanija, raste i broj konkurenata na tržištu rada koji primoravaju poslodavce da ulažu u razvoj ljudskih potencijala svoje kompanije i podstiču zaposlene da sve češće razmišljaju o kontinuiranom razvoju svoje karijere. Imajući u vidu sve vrste promena koje sa sobom nosi savremeno doba: demografske promene, ekonomsku krizu, digitalizaciju i individualizaciju, globalnu konkurenciju, i nedostatak odgovarajućih veština koje su potrebne za suočavanje sa promenama, poslodavci se sreću sa sve većim izazovom pronalaska zaposlenih sa odgovarajućim kompetencijama, koji su posvećeni poslu i motivisani. Sa druge strane, zaposleni postaju sve mobilniji na tržištu rada, češće menjaju poslove, te im je potrebna podrška za adekvatno upravljanje sopstvenom karijerom uzimajući u obzir sve lične i društvene faktore.\nTim Beogradske otvorene škole, održao je dvodnevnu obuku “Karijerno vođenje i razvoj zaposlenih” za karijerne praktičare i zaposlene u ljudskim resursima. Teme koje su se obrađivale prvog dana obuke ticale su se promena u svetu rada, njihovim uticajem na razvoj ljudskih resursa, učenjem u organizacijama kao odgovorom na pomenute promene, društveno odgovornog poslovanja, umrežavanja i saradnje i primene savremenih alata za karijerno vođenje i savetovanje za podršku zaposlenima.\nDrugi dan obuke bio je prožet primerima prakse podrške karijernom razvoju u preduzećima, podrškom karijernog razvoja različitih grupa zaposlenih, organizacionim razvojem i upravljanjem promenama i načinom na koji karijerno vođenje i savetovanje može da dovede do promena u organizacijama.\nNa obuci su učestvovali predstavnici institucija koje kroz različite programe bave pitanjima karijernog vođenja i savetovanja, predstavnici srednjih stručnih škola, centara za razvoj karijere, kao i predstavnici kompanija. Svoja iskustva i primere dobre prakse predstavili su Tehnička školi iz Požege, Srednja sktručna škola iz Kragujevca, Poljoprivredna škola iz Beograda, Tehnička škola iz Vlasotinca, kompanije Continental Automotive Serbia, Manpower Group, HTEC, OTP banka, Centar za razvoj karijere Univerziteta u Beogradu, Centar za razvoj karijere Filozofskog fakulteta u Beogradu, lokalna grupa udruženja ESTIEM LG, kao i predstavnici Privredne komore Srbije, Unije poslodavaca i Nacionalne službe za zapošljavanje.\nUčesnici obuke su zaključili da postoji potencijalni prostor za saradnju kompanija i državnih instutucija ali i za umrežavanje škola sa pojedinim državnih institucijama. Ovo umrežavanje se najčešće odnosilo na umrežavanje Nacionalne službe za zapošljavanje sa pomenutim kompanijama i školama, kao i škola i kompanija u cilju razvoja ljudskih resursa i unapređivanje postojećih usluga karijernog vođenja i savetovanja.\nObuka je održana u sklopu projekta “CONNECT – Povezivanje karijernog vođenja i savetovanja i razvoja ljudskih resursa u kompanijama kroz visoko obrazovanje i obuke”. Cilj projekta je povezati karijerno vođenje i savetovanje sa jedne strane i razvoj ljudskih resursa u kompanijama sa druge strane kroz visoko obrazovanje i obuke u praksi. Ono što se očekuje kao rezultat rada na ovom projektu jeste poboljšanje sistema karijernog vođenja i savetovanja, koučinga i obuka, kao i povezanih oblika podrške poslodavcima i njihovim zaposlenima. Dodatne informacije su dostupne na veb-sajtu projekta https://connect-erasmus.eu.


SSP: SNS promenom Ustava pokušava da sprovede čistku u sudstvu - European Western Balkans\nAutor EWB 05. 01. 2021. 12. 01. 2021.\nBEOGRAD – Stranka slobode i pravde (SSP) upozorila je da je u toku “pokušaj Srpske napredne stranke (SNS) da nastavkom izmena Ustava sprovede čistku u sudstvu i time ukloni poslednje ostatke pravne države”, prenosi N1.\nSSP u saopštenju navodi da izmene Ustava Srbije koje izvršna vlast priprema duže od tri godine i koje će se uskoro naći u Skupštini, imaju za cilj da podriju nezavisnost sudstva.\nPročitajte više: Međak: Vlada Srbije nema ustavna ovlašćenja da piše amandmane na Ustav\n“Planirano je da izvršna vlast u potpunosti stavi pod kontrolu Visoki savet sudstva kroz izbor nesudijskog dela Saveta, u čijem sastavu bi bili funkcioneri koje imenuje Skupština, kao i prethodnom selekcijom sudijskih kadrova u Pravosudnoj akademiji, koja je takođe pod kontrolom izvršne vlasti“, navodi SSP.\nDodaje se da rešenja koja trenutno postoje u Ustavu nisu idealna i da ih je potrebno menjati, ali ne tako što će se smanjiti nezavisnost sudstva već obrnuto.\nPročitajte više: Moguća izmena Ustava u delu koji se tiče uređenja advokature\nSSP u saopštenju zaključuje da je Visoki savet sudstva institucija koja treba da bude bedem nezavisnosti pravosuđa, „koga su sudije nedavno odbranile izborom sudijskih članova Saveta kojima je stalo do nezavisnosti sudstva“.\nPročitajte više: Izmene Ustava u delu koji se odnosi na pravosuđe zahtevaju referendum\nIzmena ustavapravosuđeStranka slobode i pravdeVisoki savet sudstva


Manifestacija "Sportski vitezovi" u Beogradu - Dan u Beogradu\nNaslovna » Izlasci » Sport » Manifestacija „Sportski vitezovi“ u Beogradu\nManifestacija "Sportski vitezovi" u Beogradu (foto: Pixabay)\nNeko drugi 23. septembar 2020. Sport Postavite komentar\nSekretarijat za sport i omladinu Grada Beograda najavio je da će se ovaj događaj održati u organizaciji Saveza za rekreaciju i fitnes Beograda.\n„Sportski vitezovi“ će ove godine okupiti od pedesetoro do sedamdesetoro dece vrtićkog i predškolskog uzrasta, a imajući u vidu da su i dalje na snazi mere usled pandemije COVID-19, organizacioni tim je u konsultaciji sa stručnim štabom doneo odluku o održavanju manifestacije u nešto izmenjenim okolnostima koje su bezbedne za učesnike.\nProgram podrazumeva učešće na zanimljivim i egzibicionim rekreativnim poligonima.\nUčesnici će moći da se zabave i vežbaju, sportski stručnjaci realizovaće pokazne vežbe, biće organizovane i prijateljske utakmice u basketu pod drvetom, kao i mnoštvo sportsko-rekreativnih sadržaja.\nU okviru poligona biće postavljeni određeni rekviziti (obruči, čunjevi, strunjačice i slično) i realizovane provere motoričkih sposobnosti dece namenjene uzrastu od tri pa sve do 10 godina, zatim gimnastičke sposobnosti kroz kolutove, prevrtanja, hodanje po gredi, hodanje na rukama, kao i atletskih sposobnosti – preskakanje, provlačenje, korišćenje lopte i loptice.\nPrimarni cilj programa „Sportski vitezovi“ jeste da se što veći broj dece bavi nekom od fizičkih aktivnosti.\nUz raznovrsne sportko-rekreativne sadržaje prilagođene njihovom uzrastu, animaciju i zabavu, ovim programom se deci približavaju sport i rekracija, razvija ljubav prema sportu, blagovremeno utiče na podizanje svesti o sportu kao zdravom stilu života. Kako je sport od neprocenjivog značaja za psihofizički razvoj dece, komponenta duhovnosti, viteštva, hrabrosti, upoznavanja sa istorijom i tradicijom su dodatna vrednost.\nČitav koncept, uz negovanje tradicije, duhovnosti, viteških vrlina predstavljaju promociju zdravog sistema vrednosti koji se svakako pronalazi i u sportu, bilo rekreativnom ili profesionalnom.\nEfekti programa ogledaju se, na prvom mestu, u popularizaciji zdravih stilova života.\nPored ovoga, svim učesnicima biće obezbeđeni određeni promotivni vaučeri za besplatne škole sporta, plivanje. Uz promociju i aktivno uključivanje u sportsko-rekreativne aktivnosti, rezultati programa ogledaju se u nastavku aktivacije dece u neke oblike sportskih aktivnosti. (Beoinfo)\nTagovideca izlasci jesen u beogradu sport sportski vitezovi\nPrethodni Tiket dubl za isplatu od milion i po – samo u Meridianu\nSledeći Zatvaranje prve sezone Drive In bioskopa: Retro filmska nedelja


Rusija ima novog premijera - BIGportal.ba\n16 Januara, 2020 16 Januara, 2020 048\nRusija je dobila novog premijera – Mihaila Mišustina, čije imenovanje je potvrđeno u Dumi.\nOn je na to mesto došao nakon “iznenadne” ostavke Dmitrija Medvedeva koja je pak usledila nakon govora ruskog predsednika pred poslanicima državne Dume. Mnogi svetski mediji navode da iza svega stoji kombinatorika Vladimira Putina čiji je cilj ostanak na vlasti.\nPre no što je zvanično imenovan za novog predsednika Vlade Rusije, Mišustin je najavio značajne promene u novom kabinetu, ali svaka od navedenih je upravo u skladu s onim o čemu je Putin govorio juče.\nOno što AP piše o novom ruskom premijeru je da je reč o čoveku sa nedostatkom političke ambicije i političkog iskustva, što ukazuje na to da će on verovatno poslušno sprovoditi želje Kremlja, što je po mišljenju analitičara posebno važno u prelaznom periodu ustavnih reformi koje je predložio Vladimir Putin.


Kategorija Limundo - Stranica 4 od 13\n[NOVO] Responzivan dizajn na Limundu\nOd srede 20.04.2015. na Limundu je aktivan responzivni dizajn na stranici predmeta, stranici za nuđenje i potvrdu kupovine i logovanje korisnika. Za one koji ne barataju baš najbolje sa novim IT terminima, u pitanju je izmena koja omogućava da se od...\nNastavak about [NOVO] Responzivan dizajn na Limundu\nLimundo dizajn, trend\t1 komentar\nNova Limundo pomoć\nKao što su neki verovatno primetili, na Limundu je napravljena i postavljena nova Limundo pomoć. Nalazi se na strani: https://limundo.zendesk.com Želja nam je bila da Limundovci što pre dođu do svih informacija koje su im potrebne kako bi korišćenje...\nNastavak about Nova Limundo pomoć\nLimundo saveti, zajednica\t19 komentara\nSigurno je većina Limundovaca već primetila jednu izmenu koju smo napravili. Na vrhu Limunda se sada nalazi jedna mala tabla koja pokazuje trenutno stanje na LimundoGrad računu. Služi kako bi svako ko prodaje nešto, uvek znao koliko je još...\nNastavak about Limundo račun i najjeftiniji način dopune\nLimundo najbolji primeri prakse, prodaja\t2 komentara\nKako da ocenim prodavca ?\nJedno od najčešćih pitanja koje Limundovci postavljaju jeste kako da ocene saradnju koju su ostvarili sa prodavcem. Dešava se da realizacija saradnje naiđe na prepreku i članovima tada nije najjasnije koju ocenu da dodele. Ono što bih vam na...\nNastavak about Kako da ocenim prodavca ?\nLimundo ocenjivanje\t19 komentara\nDecembarski free vikend u brojkama\nDecembarska akcija besplatnog postavljanja aukcija, koju smo nazvali “Free vikend”, je izazvala mnogo pažnje među Limundovcima. Jedni su prezadovoljni što su mogli da besplatno pokreću aukcije, dok drugima nije odgovaralo jer su, kako kažu, imali manje prodaja nego inače...\nNastavak about Decembarski free vikend u brojkama\nLimundo aukcije, prodaja\t2 komentara\n← Prethodno 1 … 3 4 5 … 13 Sledeće →


Nova odluka za zaposlene u karantinu | RayHaber | RaillyNews\nPOČETNAGENERALNova odluka za zaposlene u karantinu\n07 / 10 / 2020 GENERAL, korona virusa, HEADLINE, zdravlje, POSLEDNJI MINUT, TURSKA, ŽIVOT\nZehra Zümrüt Selçuk, ministrica porodice, rada i socijalnih usluga, najavila je da će zaposlenici koji su se liječili koronavirusom ili imaju visok rizik od prenosa od strane radijacionih timova imati koristi od naknade za nesposobnost bez prijave za zdravstvene ustanove.\nIzjavljujući da su dodali novu podršku koja se pruža zaposlenima od početka pandemije COVID-19, ministar Selçuk napomenuo je da su oni olakšali izvještaj o ostatku potreban za naknadu za privremenu nesposobnost.\nIstičući da su se u trenutnoj praksi zaposlenici zatečeni koronavirusom obraćali ljekarima kako bi dobili izvještaj o odmoru, ministar Selçuk rekao je, „Naši zaposlenici više neće trebati da se ponovo obraćaju liječniku kako bi dobili izvještaj o odmoru. Izvještaje o ostatku koje izdaju ekipe za zračenje putem FITAS-a (sistem za praćenje filtracije i izolacije) automatski će obrađivati SSI. Tako ćemo našim zaposlenima isplatiti naknade za nesposobnost iz izvještaja izdatih za period karantina ”.\nMinistar Selçuk, vezano za provedbu, rekao je, „Podržavamo naše građane koji ne mogu raditi jer su u izolaciji. U isto vrijeme planiramo smanjiti teret za naše bolnice smanjenjem rizika od kontaminacije za javno zdravlje ”.\n850 vozača javnih autobusa u Kaayseri karanteni\nKartalkayada je napravila prvo skijanje sezone\nPostoje ljudi koji pokušavaju riješiti problem transporta!\nBURULAŞ je bio BURULAŞK za sve zaposlene\nUdem Hak-Sen Predsednik Peker, "Zaposleni i penzioneri su u poziciji da uzimaju filtere"\nTCDD je odlučio poduzeti korektivne mjere u projektu Novi glavni grad\nNovi projekat Bashkentray GCC je odlučio da preduzme korektivne akcije na tenderu


MEI - Aktuelnosti - J. Joksimović i Kalster: Belgija za nastavak kredibilne politike proširenja\nJ. Joksimović i Kalster: Belgija za nastavak kredibilne politike proširenja\nMinistar za evropske integracije Jadranka Joksimović i generalni direktor Ministarstva inostranih poslova Belgije zadužen za bilateralnu saradnju Anik Van Kalster razgovarale su o nastavku evropskih integracija Srbije i daljoj saradnji dve države u tom procesu, situaciji u regionu i EU, bilateralnim odnosima i drugim temama.\nMinistar je zahvalila na podršci i pomoći koju Belgija daje Srbiji u procesu evropskih integracija i izrazila očekivanje da će ta država nastaviti da zastupa poziciju kredibilnog nastavka politike proširenja EU. Ukazala je da se velika pažnja na putu ka punopravnom članstvu posvećuje sprovođenju reformi koje su neophodne radi razvoja i modernizacije države, ali i da se poseban akcenat stavlja na najznačajnije – u segmentima vladavine prava i ekonomije, koje su važne za dolazak stranih investitora. Takođe, istakla je da je neophodno da EU zadrži proaktivan pristup kada je u pitanju naš region.\nJoksimović je obavestila Anik Van Kalster da očekujemo da do kraja godine – kada se završava predsedavanje Finske Savetom EU, otvorimo nova poglavlja. Time bi se – kako je rekla, potvrdio i kredibilitet politike proširenja, ali i da se naše aktivnosti – kao prednjačeće države regiona za prijem u EU, adekvatno vrednuju.\nMinistar je istakla da se zalažemo za održivo i kompromisno rešenje za KiM kao i da je Beograd spreman za nastavak dijaloga čim Priština ukine odluku o jednostranom uvođenju tarifa na robu iz Centralne Srbije. Potvrdila je i da insistiramo i na regionalnoj stabilnosti koja je preduslov mira, razvoja i saradnje.\nAnik Van Kalster rekla je da će Belgija nastaviti da podržava evrointegracije Srbije rukovodeći se principom da napredak svake države kandidata zavisi od rezultata postignutih u procesu pristupanja, ali i na striktnom sprovođenju Kopenhaških kriterijuma i ispunjavanju obaveza iz SSP. Ukazala je da je posvećenost Srbije sprovođenju reformi vidljiva i da bi one trebalo da budu intenzivirane. Napomenula je da su reforme iz oblasti vladavine prava, ali i one koje se tiču unapređenja poslovnog ambijenta, posebno važne i da je dobro što je njihov značaj u Srbiji na pravi način identifikovan. Van Kalster je ukazala i na neophodnost nastavka dijaloga Beograda i Prištine, kao i da je važno da Priština ukine tarife što pre.\nSagovornice su ocenile da su bilateralni odnosi dve države dobri i da postoji obostrana zainteresovanost za njihovo intenziviranje.


Usvojen zakon o visokom obrazovanju | Republika Srpska\nNaslovna Vijesti Usvojen zakon o visokom obrazovanju\nNarodna skupština Republike Srpske /RS/ danas je usvojila Zakon o visokom obrazovanju kojim se ponovo omogućava vanredno studiranje, preciznije definiše osnivanje visokoškolskih ustanova, te osniva Agencija za akreditaciju koja će raditi na osiguranju kvaliteta studiranja.\nMinistar prosvjete i kulture RS Anton Kasipović rekao je da je usvajanje Zakona potrebno radi usklađivanja sa okvirnim zakonom o visokom obrazovanju BiH, ali i nastavka reforme u ovoj oblasti.\n„Nastojali smo da ovim prijedlogom zakona riješimo neke dileme i teškoće koje su se pojavile tokom primjene bolonjskog procesa. Smatram da smo u tome uspjeli“, rekao je Kasipović.\nKasipović je naglasio da se osnivanjem Agencije za akreditaciju u RS ne urušava okvirni zakon o visokom obrazovanju BiH i nadležnosti istoimene službe na nivou BiH.\n„Želimo agenciju koja će raditi svoj dio posla, jer posla u akrditaciji ima i za jednu i za drugu agenciju sasvim dovoljno“, istakao je Kasipović.\nNovim zakonom u odnosu na dosadašnji daje se određeni stepen autonomije organizacionim jedinicama univerziteta. Novim aktom visokoškolskim ustanovama omogućeno je da u izuzetnim okolnostima organuzuju aprilski ispitni rok, kao i da se članovi nastavno-naučnih vijeća fakulteta iz reda studenata neposredno biraju na toj visokoškolskoj ustanovi.\nNovina je i da će ubuduće Vlada RS usvajati elaborat o opravdanosti osnivanja visokoškolskih ustanova, a kada je riječ o licenciranju studijskih programa biće oformljena posebna komisija koja će davati preporuke o tome.\nNovim zakonom osniva se i Konferencija visokih škola RS, a ovo tijelo je ustanovljeno po analogiji sa Rektorskom konferencijom da bi zastupalo interese visokih škola RS.\nU Narodnoj skupštini RS u toku je razmatranje Prijedloga zakona o školovanju i stipendiranju mladih talenata.


Pošte Srbije i Turske potpisale Memorandum o saradnji (VIDEO) - Naslovi.net\nPošta Srbije i Turska pošta ubuduće će sarađivati u oblastima optimizacije poštanskih usluga, razmeni znanja i iskustava o međunarodnim platformama za e-trgovinu i u oblasti elektronskog prenosa novca, predviđeno je danas potpisanim Memorandumom o saradnji.\nTaj dokument potpisali su vršilac dužnosti direktora Pošte Srbije Zoran Đorđević i generalni direktor Turske pošte Hakan Gulten.\nĐorđević istakao je da je veoma važno da roba iz Srbije može da se prodaje u Turskoj i da turski partner pomogne Srbiji da implementira e-komerc.\n"Memorandum predstavlja krovni dokument dugoročne saradnje i otvara puteve za nove e-komerc kanale, bržu i sigurniju razmenu pošiljaka i snažan nastup na međunarodnom e-komerc tržištu," rekao je Đorđević.\n"Uz napredak u digitalizaciji, redovne i pouzdane kanale transporta pošiljaka linijama nacionalnih avio prevoznika, imamo sve preduslove za uspeh, nove poslove i nove prihode," izjavio je Đorđević.\nGovoreći o oblasti elektronskog prenosa novca, on je rekao da Pošta Srbije želi da cena transfera novca bude na najnižem mogućem nivou jer veliki broj građana Srbije živi u Turskoj.\nDobro pogledajte lice ovog momka: Srđana su batinjali do smrti jer je branio prijatelja Bošnjaka! (foto)\nOprez za vozače: Zastoji u saobraćaju zbog leda na putevima